title: Brocardin pisteet

text: Halkaisijan keskipiste on samalla Brocardin ympyrän keskipiste (Kimberlingin merkillinen piste formula_35). Ympyrän säde voidaan laskea usealla tavalla. Kun merkitään kolmion sivut ja kolmion ympäröivän ympyrän säde sekä Brocardin kulma kirjaimilla formula_36 ja formula_1, saadaan säteelle lausekkeet


title: Brocardin pisteet

text:
Ympyrän kehällä olevia pisteitä ovat ainakin
Ensimmäinen Brocardin kolmio syntyy Brocardin ympyrään siten, että ceviaanit, jotka kulkevat ensimmäisen Brocardin pisteen kautta, leikkaavat ympyrän kolmessa pisteessä. Ceviaanit, jotka kulkevat toisen Brocardin pisteen kautta, leikkaavat saman ympyrän samoissa pisteissä. Kolmio syntyy, kun nämä kolme pistettä yhdistetään janoilla, ja se on käänteisesti yhdenmuotoinen referenssikolmion kanssa. Käänteisesti yhdenmuotoiset monikulmioiden kulmat ovat samat, mutta esiintyvät käänteisessä järjestyksessä.


title: Brocardin pisteet

text: Kun referenssikolmion kärjistä piirtää sitä ympäröivälle ympyrälle suorat, jotka ovat ensimmäisen Brocardin kolmion sivujen suuntaisia, leikkaavat ne ympyrän kehällä yhteisessä pisteessä. Pistettä kutsutaan Steinerin pisteeksi ja se on eräs kolmion merkillinen piste (Kimberlingin merkinnöin formula_47).


title: Brocardin pisteet

text:
Koska Brocardin kolmio on yhdenmuotoinen referenssikolmionsa kanssa, voidaan sivujen pituudet ja pinta-ala laskea ketoimen formula_48 avulla:
sekä
missä


title: Brocardin pisteet

text: Referenssikolmion painopiste (Kimberlingin merkinnöin formula_54) on yhteinen Brocardin kolmion painopisteen kanssa ja symmediaaninen piste on Brocardin kolmion Steinerin piste.


title: Brocardin pisteet

text: Toinen Brocardin kolmio syntyy kuuden ympyrän kaarista, jotka kulkevat sivun päätepisteden ja toisen Brocardin pisteen kautta. Samasta kolmion kärjestä erkanevat ja eri Brocardin pisteen kautta kulkevat ympyrät leikkaavat toisensa yhdessä toisen Brocardin kolmion kärjessä. Toinen tapa konstruoida tämä kolmio on piirtää ceviaanit symmediaaniseen pisteeseen, jolloin ceviaanien ja Brocardin ympyrän leikkauspisteet muodostavat toisen Brocardin kolmion kärjet. Tämä kolmio ei ole yhdenmuotoinen referenssikolmion kanssa. Sen keskinormaalien leikkauspiste formula_55 on referenssikolmion Brocardin ympyrän keskipiste formula_35.


title: Brocardin pisteet

text: Jos referenssikolmiolle piirtää ulkoympyrän ja jatkaa symmediaaniselle pisteelle formula_34 piirrettyjä ceviaaneja ulkoympyrälle saakka, sijaitsevat toisen Brocardin kolmion kärjet näiden jatkettujen ceviaanien keskipisteissä.


title: Brocardin pisteet

text: On olemassa myös kolmas- ja neljäs Brocardin kolmio.


title: Brad Smyth

text: Brad Smyth (s. 13. joulukuuta 1973, Ottawa, Ontario) on kanadalainen ammattilaisjääkiekkoilija, joka siirtyi kaudeksi 2011–2012 Ranskan HC Morzine-Avoriaz’han. Smyth muistetaan etevänä AHL-pelaajana. Hänet on valittu AHL:ssä kerran arvokkaimmaksi pelaajaksi ja kolme kertaa All-Star-joukkueeseen. Smyth on pelannut lukuisissa NHL-seuroissa vuosina 1995–2003.


title: Brad Smyth

text: Smyth pelasi viimeiset juniorivuotensa OHL-sarjassa kausina 1990–1993 London Knightsin riveissä. NHL:ssä Smyth on pelannut viisi kautta ja hänen suurin pistemäärä yhdellä kaudella on 16 pistettä Los Angeles Kingsissä kaudella 1996–97. Muita Smythin seuroja Kingsin lisäksi olivat NHL:ssä Florida Panthers, Los Angeles Kings, New York Rangers, Nashville Predators ja Ottawa Senators. Vuosi 1996 oli Smythille AHL:ssä menestykäs: hän voitti Les Cunningham- ja John B. Sollenberger Trophy -palkinnon. Lisäksi hän pääsi All-Star-joukkueeseen.


title: Brad Smyth

text: Vuonna 2000 Smyth voitti joukkueensa Hartford Wolf Packin kanssa AHL:n mestaruuden Calder Cupin. Vuonna 2001 Smyth esiintyi AHL All-Star Classic -tapahtumassa ja pääsi AHL:n tähdistökentälliseen. Vuonna 2002 hän pääsi taas AHL:n tähdistökentälliseen. Kaudeksi 2003–2004 siirtyi Suomeen Kärppiin pelaamaan. Hän keräsi kaudelta tehot 20+18=38 48 ottelussa. Smythin kausi huipentui Kärppien voitettua ensimmäisen Suomen mestaruutensa 23 vuoteen. Kärpistä Smyth siirtyi Saksan DEL-liigan Hamburg Freezersiin. Kaudella 2006–2007 Smyth valittiin DEL-liigan tähdistöotteluun. Hän pelasi hampurilaisjoukkueessa kolme kautta ja siirtyi tämän jälkeen Itävallan pääsarjassa pelaavaan kroatialaiseen KHL Medveščak Zagrebiin.


title: Brad Smyth

text: Smyth pelasi kauden Kroatiassa ja siirtyi lokakuussa 2010 Britannian pääsarjan Belfast Giantsiin. Smyth pelasi Belfastissa noin kaksi kuukautta, vaikka alkujaan hänen piti paikata loukkaantumisia kahden viikon ajan. Pelaamissaan 17 ottelussa hän teki 17 pistettä. Belfastista Smyth siirtyi loppukaudeksi Serie A:n HC Fassaan. Kaudeksi 2011–2012 Smyth vaihtoi Italian Serie A:n Ranskan Ligue Magnusiin, kun hän teki sopimuksen HC Morzine-Avoriaz’n kanssa.


title: Määttä

text: Määttä on suomalainen sukunimi, joka on muun muassa seuraavilla henkilöillä:


title: Forks

text: Forks on Yhdysvaltain Washingtonin osavaltion Clallamin piirikunnassa sijaitseva kaupunki. Yhdysvaltain vuoden 2000 väestönlaskennassa sen väkiluvuksi laskettiin 3 120 ihmistä. Yhdysvaltain vuoden 2010 väestönlaskennassa väkiluku oli 3532 ihmistä. Forks on saanut nimensä sen lähistöllä sijaitsevien jokien, Quillayuten, Bogachielien, Calawahin ja Sol Ducin, joenhaarojen () mukaan. Kaupunki muodostettiin 28. elokuuta vuonna 1945. Useiden vuosien ajan kaupunkia on työllistänyt muun muassa puutavarateollisuus. Kaupungin nykyinen pormestari on Nedra Reed.


title: Forks

text: Yhdysvaltalaisen kirjailijan Stephenie Meyerin luoma suosittu "Houkutus"-nuortenkirjasarja sijoittuu Forksin kaupunkiin. Sarjan suosio on lisännyt turismia kaupunkiin, ja kaupunkilaiset ovat alkaneet esimerkiksi myydä sarjaan liittyviä tuotteita sekä järjestää "Houkutus"-aiheisia kiertokäyntejä Forksissa ja sen lähialueilla. "Houkutus"-sarjan kunniaksi kaupungissa vietetään lisäksi vuosittaista Stephenie Meyer Day -päivää 13. syyskuuta, sarjan päähenkilön Bella Swanin syntymäpäivänä. Forksin lähellä sijaitsee myös Olympicin kansallispuisto, joka tuo osaltaan turismia kaupunkiin.


title: Ibrahim Sarsur

text: Sheikh Ibrahim Sarsur (, ; s. 2. helmikuuta 1959 Kfar Kassem) on israelilainen poliitikko. Hän on yksi knessetin arabijäsenistä. Hänet valittiin knessetiin ensimmäistä kertaa yhdistyneestä arabilistasta vuonna 2006 ja uudelleen 2009.


title: Ibrahim Sarsur

text: Sarsur opiskeli englannin kieltä ja englanninkielistä kirjallisuutta Bar-Ilanin yliopistolla. Hän johtaa maansa islamilaisen liikkeen maltillista eteläistä haaraa.


title: Ibrahim Sarsur

text: Sarsur vertasi vuonna 2008 Israelin toimia Gazan kaistalla natsien tekoihin.


title: Nersiani

text: Nersianit tai nersianidit () olivat varhaiskeskiaikainen georgialainen ruhtinassuku. Suku ilmaantui 400-luvun lopussa Iberian kuningas Vakhtang I:n hallituskaudella (hallitsi n. 447–522). 700-luvulla suvun jäseniä toimi sisä-Iberian herttuoina ja kaksi nersiania, Adarnase III ja hänen poikansa Nerse, nousivat Iberian ruhtinaiksi (erismtavari) vuosien n. 748 ja 779/780 välillä. Ensimmäisellä ruhtinaalla Adarnasella oli lisäksi korkea bysanttilainen kuropalates-arvonimi.


title: Nersiani

text: Nersianit olivat sukua toiselle johtavalle georgialaiselle ruhtinassuvulle eli guaramideille, sillä guaramidien Guaram III:n poika oli avioliitossa Adarnase III:n tyttären kanssa. Nersianien toinen ruhtinas Nerse joutui arabien syrjäyttämäksi ja valtaistuin annettiin hänen sisarenpojalleen Stepanoz III:lle (hallitsi 779/780–786).


title: Sormuspallokala

text: Sormuspallokala ("Takifugu ocellatus") on aasialainen meressä elävä pallokalalaji.


title: Sormuspallokala

text: Sormuspallokala voi kasvaa 15 cm pitkäksi. Sen kyljessä on musta-oranssi sormuskuvio, muuten kala on vihertävänsävyinen.


title: Sormuspallokala

text: Sormuspallokaloja elää Kiinassa ja Vietnamissa. Poikaset elävät joessa ja jokisuissa makeassa ja murtovedessä, mutta aikuiset muuttavat meriveteen.


title: Sormuspallokala

text: Sormuspallokalat ovat pallokaloiksi melko rauhallisia, mutta voivat käydä lajitoveriensa kimppuun.


title: Sormuspallokala

text: Sormuspallokalat ovat subtrooppisia kaloja jotka elävät noin 20-asteisessa vedessä. Ne ovat aktiivisia kaloja joilla on vilkas aineenvaihdunta. Ne eivät ole pärjänneet kovin hyvin akvaariossa, ja syynä voi olla vaikeus pitää veden laatu hyvänä vaikka kalat syövät paljon, ja oikean suolapitoisuuden ja lämpötilan saavuttaminen.


title: Sormuspallokala

text: Sormuspallokala syö selkärangattomia eläimiä: simpukoita, kotiloita ja äyriäisiä. Akvaariossa se syö lihapitoista ruokaa, pakaste- ja kuivaruokaan on lisättävä vitamiinivalmisteita, ja on myös huolehdittava, että ruoassa on tarpeeksi kovia osia (esimerkiksi simpukan- ja katkaravunkuoria) jotta kalan hampaat kuluvat tasaisesti.


title: Raja (vuoden 1982 elokuva)

text: Raja on Tony Richardsonin ohjaama rikos- ja draamaelokuva vuodelta 1982. Sen pääosassa nähdään Jack Nicholson.


title: Raja (vuoden 1982 elokuva)

text: Rajavartija Charlie Smith on monesti osallistunut työnsä ohella huumeiden salakuljetukseen Teksasin Rio Grandella. Kun hän päättää parantaa tapansa ja auttaa "laitonta" naista löytämään lapsensa, hän joutuu vaikeuksiin korruptoituneen osastonsa, ahneen ja tyhmän vaimonsa ja häikäilemättömän naapurinsa ja työtoverinsa kanssa. Pian kyse onkin jo sodasta.


title: Raja (vuoden 1982 elokuva)

text: "Video-oppaassa" vuodelta 1994 Asko Alanen pitää elokuvaa suorasukaisena mutta oudon pinnallisena ja antaa sille kolme tähteä viidestä, mikä vastaa sanallista arviota ”hyvä”.


title: In Step

text: In Step on Stevie Ray Vaughanin ja Double Troublen albumi vuodelta 1989. Albumilta hiteiksi nousivat kappaleet ”Crossfire”, ”The House Is Rockin” ja ”Tightrope”.


title: Kymppilinja

text: Kymppilinja on helsinkiläinen hip hop -yhtye, jonka muodostavat Janne Ordén, Niko Lith ja Sami Grönroos.


title: Kymppilinja

text: Kymppilinja perustettin vuonna 2004, mitä ennen yhtyeen jäsenet olivat vaikuttaneet omilla soolojulkaisuillaan vuodesta 2000. Kymppilinja solmi levytyssopimuksen Kenola Musicin kanssa vuonna 2006. Vuonna 2009 sopimus kuitenkin purettiin yhteisymmärryksessä. Yhtye julkaisi Kenola Musicin kautta yhden albumin "Kaupunkilapset" vuonna 2007. Omakustanteena julkaistu single -""Kauneinta"" oli ehdolla The Voicen vuoden viralliseksi kesähitiksi 2009. Vuoden 2010 keväällä Kymppilinja solmi levytyssopimuksen tamperelaisen Hype Recordsin kanssa. Sopimuksen myötä myös bändin keikkamyynti siirtyi Hypelle. Kymppilinjan toinen studioalbumi "Valmistaudu olemaan väärässä" julkaistiin 2010 elokuussa. Ensimmäisellä ilmestymisviikollaan se oli albumilistan sijalla 8.


title: Kymppilinja

text: Albumin toinen Single "Minä" julkaistiin 12.4.2010 ja kappale oli ensimmäisellä ilmestymisviikolla mm. YleX:n Himotuimmat-listan sijalla 1, lisäksi single oli useita viikkoja Suomen virallisella singlelistalla ja viikolla 27 se nousi Suomen myydyimmäksi singleksi. Kappale valittiin myös The Voicen vuoden viralliseksi kesähitiksi 2010. Kappaleella vierailee Mariska. Minä- single ylitti 2010 syyskuussa kultarajan, tämä on bändin ensimmäinen kultalevy. Toukokuussa 2011 Single ylitti jo platinarajan mikä on Suomessa 10 000 kpl. Singlen sen hetkinen myyntimäärä oli jo yli 11 000 kpl. Yhtyeen kappale "Minä" valittiin myös Discopressin äänestyksessä Vuoden 2010 Diskohitiksi, sekä Kymppilinja vuoden tulokkaaksi 2010.


title: Kymppilinja

text: 30. maaliskuuta 2012 kesken uuden levyn työstämisen Kymppilinja ilmoitti hajoavansa. Viimeiseksi Kymppilinjan keikaksi jäi Tampereen Tivolissa marraskuussa ollut keikka. Yhtye myös totesi, että ei tiedä vielä, vaikka palaisivatkin myöhemmin yhteen. Janne Ordén ilmoitti myös, että jatkaa kesällä keikkailua soolona ja tulee tekemään myös festarikeikkoja. Myöhemmin Ordén teki levytyssopimuksen Sony Music Entertainmentin kanssa. Lith ja Grönroos puolestaan tekivät 1980- ja 1990-lukujen diskomusiikin vaikutteista electropop/hip hop -musiikkia yhtyeessä nimeltä Milfloul?.


title: Kymppilinja

text: Vuonna 2018 Kymppilinja teki näyttävän paluukeikan ensiksi Suomilove-ohjelmaan ja siitä myöhemmin 23. kesäkuuta RMJ-festareille. Kymppilinja kiertää muillakin festareilla ympäri Suomen koko kesän ajan ja jatkaa keikkailua aktiivisesti tästä eteenpäin. Yhtye kirjoitti levytys-sopimuksen Warner Musicin kanssa ja paluusingle "Aallot" julkaistiin elokuun 10. päivä.


title: FK Zeta

text: FK Zeta on montenegrolainen jalkapallojoukkue, joka pelaa maan ylimmällä sarjatasolla Montenegron jalkapalloliigassa. Seuran kotipaikka on Golubovcin kylä pääkaupunki Podgorican lähellä.


title: FK Zeta

text: Seura perustettiin vuonna 1927 nimellä "FK Danica". Vuonna 1945 seuran nimi muutettiin "FK Napredak"iksi. Nykyisen nimensä, "FK Zeta", seura sai vuonna 1955.


title: FK Zeta

text: Kaudella 2004–2005 Zeta pelasi Serbia ja Montenegron ykkösliigaa sijoittuen kolmanneksi, mikä avasi paikan UEFA Cupiin.


title: FK Zeta

text: Montenegron itsenäistyttyä vuonna 2006 perustettiin Montenegron jalkapalloliiga, jonka ensimmäisen mestaruuden Zeta voitti kaudella 2006–2007. Näin ollen seura oli ensimmäinen Mestarien liigan montenegrolaisosallistuja. Joukkue voitti ensimmäisellä karsintakierroksella liettualaisen FBK Kaunasin, mutta hävisi toisella karsintakierroksella Skotlannin Rangers FC:lle.


title: FK Zeta

text: Seuraavalla kaudella 2007–2008 kotimaan liigan mestaruudesta käytiin äärimmäisen tasainen kamppailu, sillä kaikki kolme mitalistia päätyivät kauden lopuksi 66 pisteeseen. Maalieron perusteella Zeta sijoittui hopealle, mikä takasi paikan UEFA Cupiin. Tie tyssäsi kuitenkin ensimmäiselle kierrokselle slovenialaisen Interblock Ljubljanan voitettua otteluparin.


title: Muntenia

text: Muntenia eli Iso-Valakia on maantieteellinen ja historiallinen alue Romanian kaakkoisosassa. Alue rajoittuu etelässä ja idässä Tonavaaan, pohjoisessa Etelä-Karpaatteihin sekä lännessä Oltjokeen. Muntenia muodostaa yhdessä Oltenian kanssa historiallisen Valakian alueen.


title: Muntenia

text: Nykyisessä kehittämisaluejaossa eteläinen kehittämisalue kattaa suurimman osan Munteniasta lukuun ottamatta sen koillisosia ja pääkaupunkiseutua.


title: Muntenia

text: Muntenian alueeseen luetaan kuuluvaksi kokonaan seuraavat kymmenen piirikuntaa:


title: Muntenia

text: Seuraavat kolme piirikuntaa kuuluvat Munteniaan osittain:


title: Muntenia

text: Romanian pääkaupunki Bukarest sijaitsee Munteniassa. Muita merkittäviä kaupunkeja alueella ovat:


title: Jean-Jacques Dessalines

text: Jean-Jacques Dessalines (Haitin kreoliksi "Janjak Desalin") (s. noin 1760; k. 17. lokakuuta 1806 Port-au-Prince) oli Haitin ensimmäinen valtionpäämies ja vuodesta 1804 vuoteen 1806 maan keisari.


title: Jean-Jacques Dessalines

text: Jean-Jacques Dessalinesin syntymäaika ja -paikka eivät ole varmuudella selvillä. Haitilaisen perimätiedon mukaan hän olisi syntynyt 20. syyskuuta 1758 Afrikassa, joka nykyisen Ghanan tai Guinean alueella. Suurin osa nykyisistä tutkijoista katsoo, että hän on syntynyt vuoden 1760 tienoilla Saint-Dominguen siirtokunnassa orjaperheeseen. Joka tapauksessa Dessalines työskenteli aikuisiässä orjana tuolloin Ranskaan kuuluneessa Haitissa.


title: Jean-Jacques Dessalines

text: Ranskan vallankumouksen myötä Haitin saaren mustaihoinen orjaväestö nousi Toussaint L'Ouverturen johdolla kapinaan maata hallitsevia vähälukuisia siirtomaaisäntiä vastaan. Dessalinesista tuli eräs kapinan johtajista, ja hänen onnistui viimein lyödä Napoleonin maahan lähettämä sotilasretkikunta, jonka oli tarkoitus lyödä kapinalliset ja alistaa maa uudelleen ranskalaisten valtaan. Vuonna 1801 Dessalines julisti Haitin itsenäiseksi tasavallaksi - kyseessä oli ensimmäinen mustaihoisten hallitsema tasavalta - ja asettui itse sen johtajaksi.


title: Jean-Jacques Dessalines

text: 1804 Dessalines julisti Haitin keisarikunnaksi. Hän kruunautti itsensä uuden keisarikunnan keisariksi Champ de-Marsin kirkossa Cap-Haïtienissa 8. lokakuuta 1804 nimellä Jacques I. Uuden perustuslain mukaan maan keisari oli yksinvaltias, joka sai itse määrätä myös vallanperimyksestä. Säilyttääkseen maassa sisäisen järjestyksen Dessalines alisti väestön kovaan kuriin. Maan kansalaiset velvoitettiin työskentelemään joko plantaaseilla tai käsityöteollisuudessa, ja määräys pantiin toimeen niin johdonmukaisesti, että osa maan väestöstä koki tulleensa uudelleen orjuutetuiksi. Virallisesti orjuus oli lakkautettu maassa vuoden 1801 perustuslaissa. Tämä yhdessä keisarin itsevaltaisen hallintotyylin kanssa loi tyytymättömyyttä maan poliittisia oloja kohtaan.


title: Jean-Jacques Dessalines

text: Toisaalta Dessalines pyrki myös uudistamaan Haitia. Vuoden 1804 perustuslaki määräsi maahan uskonnonvapauden valistuksen ihanteiden mukaisesti - vuoden 1801 perustuslaki oli määrännyt roomalais-katolilaisuuden maan viralliseksi uskonnoksi. Lisäksi vuoden 1804 perustuslaki pyrki vähentämään maan etnisten ryhmien välisiä jännitteitä omalaatuisella ratkaisulla. Perustuslain mukaan Haitin kaikki asukkaat olivat ihonväriltään "mustia", ranskalaisia, saksalaisia ja puolalaisia myöten.


title: Jean-Jacques Dessalines

text: Vuonna 1806 maassa syntyi keisarin kovaotteista hallintoa vastustava kapina, jonka johtaja Henri Christophe murhautti Dessalinesin maan pääkaupungissa Port-au-Princessä 17. lokakuuta 1806. Surman jälkeen Christophe julisti itsensä presidentiksi ja vuonna 1811 Haitin kuninkaaksi. Tämä johti maan hajoamiseen mustaihoisen Christophen johtamaan Pohjois-Haitiin ja mulatti Alexandre Sabès Pétionin johtamaan Etelä-Haitiin sekä näiden väliseen sisällissotaan.


title: Jean-Jacques Dessalines

text: Haitin kansallislaulu "La Dessalinienne" on nimetty Dessalinesin mukaan, samoin Dessalinesin kaupunki ja arrondissementti.


title: Oltenia

text: Oltenia eli Vähä-Valakia on maantieteellinen ja historiallinen alue Romanian lounaisosassa. Alue rajoittuu etelässä ja lännessä Tonavaan, pohjoisessa Etelä-Karpaatteihin sekä idässä Oltjokeen, josta se on myös saanut nimensä. Oltenia muodostaa yhdessä Muntenian kanssa historiallisen Valakian alueen.


title: Oltenia

text: Nykyisessä kehittämisaluejaossa Oltenian alue vastaa karkeasti ottaen kaakkoista kehittämisaluetta.


title: Oltenia

text: Oltenian alueeseen luetaan kuuluvaksi kokonaan seuraavat kaksi piirikuntaa:


title: Oltenia

text: Seuraavat kolme piirikuntaa kuuluvat Olteniaan osittain:


title: Oltenia

text: Oltenian suurin kaupunki on Craiova. Muita huomattavia kaupunkeja alueella ovat:


title: Kurjenherneet

text: Kurjenherneet ("Astragalus") on hernekasvien suku. Siihen kuuluu satoja lajeja. Joitakin lajeja käytetään koristekasveina, toisia kiinalaisessa lääketieteessä rohtoina.


title: Kurjenherneet

text: Suomessa tavattavat ja tavatut kurjehernelajit:


title: Kurjenherneet

text: Muita kurjenhernelajeja:


This One’s for Rock’n’roll – The Best of Hanoi Rocks 1980–2008 on suomalaisen rock-yhtye Hanoi Rocksin kaksilevyinen, viimeinen taltiointi. Levyille on koottu 33 tunnetuinta Hanoi Rocksin kappaletta. Albumi nousi Suomen virallisen listan sijalle 22.


title: This One’s for Rock’n’roll – The Best of Hanoi Rocks 1980–2008

text: Kokoelma sisältää myös lehtisen, jossa kerrotaan Hanoi Rocksin historiasta. Siihen on myös lisätty tunnettujen muusikojen omia kokemuksia Hanoi Rocksista (mm. Jussi 69 ja Alice Cooper ovat kirjoittaneet osuutensa).


text: Levyn etukanteen on painettu Hanoi Rocksin jäsenten nimikirjoitukset. Nimikirjoituksen antoivat Mike Monroe, Andy McCoy, Nasty Suicide, Sam Yaffa, Razzle, Gyp Casino, Lacu, Conny Bloom ja A.C. Christell.


text:
Kappaleiden kirjoittamisesta on vastannut lähes yksinomaan yhtyeen soolokitaristi Andy McCoy, mutta kymmenessä kappaleessa on käytetty muidenkin muusikoiden apua kappaleiden syntymiseen.
Kaikki kappaleet on kirjoittanut Andy McCoy ja Mike Monroe myös toisella levyllä, ellei toisin mainita.


title: Dendrobranchiata

text: Dendrobranchiata on toinen kymmenjalkaisten äyriäisten kahdesta alalahkosta. Alalahkon nimi Dendrobranchiata viittaa sen jäsenten puumaisesti haaroittuneeseen kidusten rakenteeseen ( ’puu’, "branchia" ’kidukset’). Tämä erottaa ne Pleocyemata-alalahkosta, jossa kidukset ovat haarattomat.


title: Dendrobranchiata

text: Dendrobranchiata-äyriäiset ovat katkarapuja. Niiden ruumis on pitkänomainen, jokseenkin liereä ja sitä luonnehtii vahva, lihaksikas pyrstöosa. Selkäkilpi (carapax) on suhteellisen pehmeä ja ohut, sen etureuna muodostaa sarvimaisen otsapiikin. Keskiruumiin jalat ovat ohuet, takaruumiin (”ravunpyrstön”) raajat taas ovat sopeutuneet uimajaloiksi. Tuntosarvet ovat useimmiten pitkät. Katkaravut yleensä liikkuvat pohjan tuntumassa, jotkut uivat vapaassa vedessä.


title: Dendrobranchiata

text: Katkarapuja on kuitenkin myös kymmenjalkaisten toisessa alalahkossa Pleocyemata. Tuon ryhmän ”aidot katkaravut” (Caridea-osalahko) muistuttavat Dendrobranciata-katkarapuja ulkoisesti, mutta eroavat mm. kidusrakenteen sekä lisääntymistavan suhteen. Dendrobranchiata-katkaravut laskevat munansa veteen, jossa tapahtuu ulkoinen hedelmöitys, ja jossa munista kehittyy nauplius-toukkia. Pleocyemata-rapujen munat taas kehittyvät naaraan pyrstön alla.


title: Dendrobranchiata

text: Dendrobranchiata-alalahko jaetaan kahteen yläheimoon, Penaeoidea ja Sergestoidea, ja edelleen seitsemään heimoon, joissa on noin 500 lajia. Useimmat ovat merieläimiä, jotkut elävät jokisuissa hyvinkin laimeassa murtovedessä. Penaoidea-ryhmän lajit ovat yleensä pohjaeläimiä, Sergestoidea-lajit taas pelagisia.


title: Dendrobranchiata

text: Dendrobranchiata-katkarapujen Penaeidae-heimoon kuuluvat tärkeimmät vesiviljelyssä käytetyt katkaravut. Nämä ovat mm. aasialaisen keittiön peruselintarvikkeita. Kaikkein tärkeimmäksi lajiksi on 2000-luvulla nopeasti noussut Keski- ja Etelä-Amerikan Tyynenmeren rannikolla kasvatettava valkokatkarapu ("Litopenaeus vannamei" = "Penaeus vannamei"). Sen vuosituotanto 2012 oli jo yli kolme miljoonaa tonnia ja ylitti arvoltaan lohen viljelytuotannon arvon. Toinen keskeinen laji on Indopasifisen merialueen tiikerikatkarapu ("Penaeus monodon"), jonka vuosituotanto on miljoonan tonnin luokkaa. Tästä 80 % tulee vesiviljelystä, loput kalastuksesta. Tiikerikatkarapu kasvaa yli 30-senttiseksi ja puolikiloiseksi.


title: Gisela May

text: Gisela May (31. toukokuuta 1924 Wetzlar – 2. joulukuuta 2016 Berliini) oli saksalainen näyttelijä ja laulaja. May oli etenkin silloisessa Itä-Saksassa Bertolt Brechtin tekstien tunnustetuimpia tulkkeja ja toimi yhtenä kreikkalaisen Mikis Theodorakisin säveltämän Mauthausen-sarjan kantaesittäjistä. Hän esiintyi myös useissa elokuvissa vuosien 1951 ja 1994 välillä.


title: Barry MacKenzie

text: Barry MacKenzie (s. 16. elokuuta 1941, Toronto, Ontario, Kanada ) on entinen jääkiekkoilija. Hän edusti Kanadaa vuoden 1968 talviolympialaisissa, joissa joukkue voitti pronssia. Ammattilaiseksi siirryttyään puolustajana pelannut Barry MacKenzie edusti National Hockey League -seuraa Minnesota North Stars. Hänet liitettiin International Ice Hockey Federation Hall of Fame -kunniagalleriaan vuonna 1999.


title: Hold the Line

text: Hold the Line on yhdysvaltalaisen rockyhtye Toton esikoisalbumin "Toto" ensimmäinen single vuodelta 1978. Kappaleen on säveltänyt Toton laulaja ja kosketinsoittaja David Paich ja päälaulajana on Bobby Kimball. ”Hold the Line” on yksi Toton tunnetuimmista kappaleista, ja sitä on myyty maailmanlaajuisesti kaksi miljoona kappaletta. Singlen B-puolella on 3 minuuttia 45 sekuntia kestävä Steve Porcaron säveltämä ”Takin' It Back” -kappale.


title: Hold the Line

text: Kappaleen kirjoittanut David Paich kertoi aloittaneensa kappaleen tekemisen pianointrosta. Soitettuaan ainoastaan pianointroa useiden päivien ajan hän keksi lauluun sanat: ""Hold the line, love isn't always on time"". Hän kirjoitti koko kappaleen kahdessa tunnissa.


title: Hold the Line

text: Genesis-yhtyeen laulaja Phil Collins on sanonut ”Hold the Line” -kappaleen antaneen hänelle musikaalista inspiraatiota kappaleeseen ”Misunderstanding” vuoden 1980 "Duke"-albumilla.


title: Hold the Line

text: ”Hold the Linea” on käytetty useissa elokuvissa, televisio-ohjelmissa ja peleissä, kuten Klik!-elokuvassa, 70's Show-televisio-ohjelmassa ja -pelissä.


title: Hold the Line

text: Kappaleesta on tehty useita covereita, ja kappaleen piano-osuutta on käytetty muissa kappaleissa.


title: Hold the Line

text: Suomessa kappaletta ovat samplanneet muun muassa Ideaali kappaleessaan "Fighters Anthem", sekä Mäk Gälis kappaleessaan "Siskos broidi".


title: Joroisten vaakuna

text: Joroisten kunnanvaakuna on saanut aiheensa Joroisten historiasta. Vaakunan häränpää viittaa kunnan asemaan 1800–luvulla maatalouden kehittämisessä. Joroisissa toimi meijeri- ja karjanhoitokoulu ja Itä-Suomen ensimmäinen karjanjalostusyhdistys. Kuulat muistuttavat pitäjän muinaisesta sijainnista rajan lähistöllä ja siellä käydyistä taisteluista.


title: Joroisten vaakuna

text: Vaakunan on suunnitellut Olof Eriksson, ja se vahvistettiin käyttöön 12. kesäkuuta 1953. Vaakunan selitys on ”kultakentässä musta, punavaruksinen häränpää edestäpäin, saatteena kolme mustaa kuulaa, joista pään yläpuolella yksi ja kummallakin sivulla yksi”.


title: Crișana

text: Crișana (, ) on historiallinen alue Romanian luoteisosassa ja Unkarin itäosassa. Crișana on saanut nimensä aluetta halkovasta Crișjoesta ().


title: Crișana

text: Crișana muodostuu seuraavista hallinnollisista alueista:


title: Crișana

text: Crișana kuuluu alueisiin, jotka liitettiin ensimmäisen maailmansodan jälkeen Unkarista Romaniaan. Tästä syystä sitä usein pidetään virheellisesti osana Transilvaniaa.


title: Romanian suuralueet

text: Romanian suuralueet () luotiin vuonna 1998 Romanian valmistautuessa Euroopan unionin jäsenyyteen. Suuralueita on neljä, ja ne muodostavat Romaniassa EU:n alueluokitusjärjestelmän NUTS 1-tason. Suuralueilla ei kuitenkaan ole käytännön merkitystä.


title: Romanian suuralueet

text: Jokaiseen suuralueeseen kuuluu kaksi kehittämisaluetta (NUTS 2-taso).


title: Silvia Modig

text: Anna Silvia Modig (s. 8. heinäkuuta 1976 Helsinki) on suomenruotsalainen poliitikko ja radio- ja televisiotoimittaja.


title: Silvia Modig

text: Modig on ollut kansanedustaja vuodesta 2011 alkaen ja Helsingin kaupunginvaltuutettu vuodesta 2008 alkaen. Hän edustaa vasemmistoliittoa.


title: Silvia Modig

text: Lisäksi hän on ollut hallituksen jäsen helsinkiläisen Oranssi ry:n omistamassa voittoa tavoittelemattomassa Oranssi Asunnot Oy:ssä, joka tarjoaa yhteisöllistä ja omatoimista vuokra-asumista nuorille.


title: Silvia Modig

text: Silvia Modig nousi tunnettuuteen 1990-luvulla television lasten- ja nuortenohjelmien kautta. Hän juonsi muun muassa Yleisradion suosittua nuorten makasiiniohjelma Tiikeriä.


title: Silvia Modig

text: Silvia Modig valittiin Helsingin kaupunginvaltuustoon ensimmäisen kerran 31-vuotiaana vuoden 2008 kunnallisvaaleissa. Hän oli ehdolla vasemmistoliiton sitoutumattomana ehdokkaana ja keräsi 895 ääntä.


title: Silvia Modig

text: Hän uusi paikkansa kaupunginvaltuustossa vuoden 2012 kuntavaaleissa. Äänisaalis oli tuolloin 2 003.


title: Silvia Modig

text: Hän on myös Helsingin kaupunginhallituksen jäsen.


title: Silvia Modig

text: Kansanedustajaksi Silvia Modig valittiin vasemmistoliiton listalta vuoden 2011 eduskuntavaaleissa. Samana vuonna hän liittyi vasemmistoliiton jäseneksi.


title: Silvia Modig

text: Vuoden 2015 vaaleissa hänet valittiin toiselle kaudelle.


title: Silvia Modig

text: Vuodesta 2015 alkaen Modig on toiminut ympäristövaliokunnan varapuheenjohtajana. Aiemmin hän on ollut jäsen muun muassa sivistysvaliokunnassa, Pohjoismaiden neuvoston Suomen valtuuskunnassa sekä Yleisradion hallintoneuvostossa.


title: Silvia Modig

text: Vuosina 2011–2015 Modig oli vasemmistoliiton eduskuntaryhmän 1. varapuheenjohtaja.


title: Silvia Modig

text: Lapsuutensa Silvia Modig asui Itä-Helsingissä. Hänen uransa televisiossa alkoi 18-vuotiaana Helsingin kaupungin Sinisessä Verstaassa, jonka jälkeen Modig teki töitä Yleisradion lasten- ja nuortenohjelmissa.


title: Silvia Modig

text:
Sittemmin hän on juontanut ja toimittanut niin viihde- kuin asiaohjelmiakin televisiossa ja radiossa.
Silvia Modig oli rekisteröidyssä parisuhteessa toimittaja Rakel Liekin kanssa, mutta pari erosi syksyllä 2011.


title: Silvia Modig

text: Modig on kertonut olevansa kasvissyöjä.


title: Silvia Modig

text: 19-vuotiaana Modig tuomittiin 80 päiväsakkoon törkeästä rattijuopumuksesta, ajo-oikeudetta ajosta ja liikenteen vaarantamisesta. Hän ajoi autoa yleisellä tiellä 10 metrin matkan 1,4 promillen humalassa ja törmäsi kerrostalon ovensyvennyksen reunaan.


title: Värivaraus

text: Hiukkasfysiikassa väri ei tarkoita mitään silmin havaittavaa väriä, vaan sillä kuvataan erästä kvarkkien ja gluonien ominaisuutta kvanttiväridynamiikan teoriassa.


title: Värivaraus

text: Normaaleissa olosuhteissa kvarkit ovat sitoutuneita hadroneiksi, mutta Paulin kieltosäännön mukaan kaksi tai useampi samanlainen fermioni ei voi olla täysin samassa kvanttitilassa yhtä aikaa, eli saman hadronin sisällä olevat kvarkit eivät saa olla täysin samassa kvanttitilassa. Jotta kieltosääntö ei rikkoontuisi, Oscar W. Greenberg esitti, että kvarkeilla on oltava värivaraus, joita on kolme erilaista. Tällöin hadronin sisällä olevien kvarkkien kvanttitila ei ole täysin identtinen, koska jokaisella niistä on eri väri.


title: Värivaraus

text: Värivaraus on jossain määrin analoginen kvanttisähködynamiikan (QED):n kuvailemalle sähkövaraukselle, sillä kumpikin ominaisuuksista on kvantittunut. Lisäksi sekä värivarausta kuljettava hiukkanen gluoni, että sähkövarausta kuljettava hiukkanen fotoni ovat kummatkin massattomia. Oleellinen ero väri- ja sähkövarauksen välillä on se, että fotoni ei itse ole sähköisesti varautunut, kun taas gluonilla on värivaraus.


title: Värivaraus

text: Yksikään kvarkki ei ole värivaraukseton, vaan jokaisella kvarkilla on yksi ns. pääväreistä: punainen, sininen tai vihreä. Vastaavasti antikvarkilla on jokin antiväreistä, joita ovat antipunainen, antisininen ja antivihreä. Gluoneilla on kahdeksan erilaista väriyhdistelmää ja ne koostuvat pääväristä ja jostakin antiväristä, esimerkiksi punaisesta ja antivihreästä.


title: Värivaraus

text: Kvanttiväridynamiikan mukaisesti hadronien kokonaisvärivaraus on oltava nolla. Värivaraus on nolla, jos hadronilla on joko kaikki kolme pääväriä (baryoni), kaikki kolme antiväriä (antibaryoni) tai väri ja sitä vastaava antiväri (mesoni). Hadronin sisällä olevat kvarkit vaihtelevat värejä keskenään vahvaa vuorovaikutusta välittävien gluonien avulla. Tätä tapahtuu jatkuvasti ja prosessi on hyvin nopea. Tällöinkin hadronin sisällä kvarkkien kokonaisvärivaraus pysyy nollana.


title: Väri (täsmennyssivu)

text: Väri voi tarkoittaa seuraavia asioita:


title: Maailman vesipäivä

text: Maailman vesipäivä () on Yhdistyneiden kansakuntien julistama vuosipäivä, ja sitä on vietetty 22. maaliskuuta vuodesta 1993 alkaen. Päivää ehdotettiin aluksi Agenda 21:ssä 1992.


title: Maailman vesipäivä

text: 2016: Water and Jobs ("Better water, better jobs")


title: Maailman vesipäivä

text: 2015: Water and Sustainable Development


title: Maailman vesipäivä

text: 2014: Water and Energy


title: Maailman vesipäivä

text: 2013: Water Cooperation


title: Maailman vesipäivä

text: 2012: Water and Food Security: The World is Thirsty Because We are Hungry


title: Maailman vesipäivä

text: 2011: Water for cities: responding to the urban challenge


title: Maailman vesipäivä

text: 2010: Clean Water for a Healthy World


title: Maailman vesipäivä

text: 2009: Shared Water - Shared Opportunities


title: Maailman vesipäivä

text: 2008: Sanitation


title: Maailman vesipäivä

text: 2007: Coping With Water Scarcity


title: Maailman vesipäivä

text: 2006: Water and Culture


title: Maailman vesipäivä

text: 2005: Water for Life 2005–2015


title: Maailman vesipäivä

text: 2004: Water and Disasters


title: Maailman vesipäivä

text: 2003: Water for Future


title: Maailman vesipäivä

text: 2002: Water for Development


title: Maailman vesipäivä

text: 2001: Water for Health


title: Maailman vesipäivä

text: 2000: Water for the 21st century


title: Maailman vesipäivä

text: 1999: Everyone Lives Downstream


title: Maailman vesipäivä

text: 1998: Groundwater – The Invisible Resource


title: Maailman vesipäivä

text: 1997: The World's Water: Is there enough?


title: Maailman vesipäivä

text: 1996: Water for Thirsty Cities


title: Maailman vesipäivä

text: 1995: Women and Water


title: Maailman vesipäivä

text: 1994: Caring for our Water Resources is Everybody's Business


title: Seibun Ikebukuro-linja

text: Seibun Ikebukuro-linja () on japanilaisen yksityisen rautatiyhtiön Seibun ylläpitämä rautatielinja. Se kulkee Ikebukuron rautatieasemalta Tokion luoteisosasta kaupungin luoteisiin lähikaupunkeihin Saitaman prefektuurissa. Nimellisesti se päättyy Aganon rautatieasemalle Hannōn kaupungissa. Seibun Chichibu-linja eteenpäin Aganon asemalta on käytännössä Ikebukuro-linjan jatke. Linjan pituus Ikebukurosta Aganoon on 57,8 kilometriä.


title: Seibun Ikebukuro-linja

text: Chichibu-linjan lisäksi Ikebukuro-linjalla on kolme haaralinjaa: Toshima-linja, Yūrakuchō-linja ja Sayama-linja.


title: Maailman ilmatieteen päivä

text: Maailman ilmatieteen päivä on Yhdistyneiden kansakuntien julistama vuosipäivä, jolla muistetaan Maailman meteorologisen järjestön perustamistamista Yhdistyneisiin kansakuntiin 23. maaliskuuta 1950 tehtyä päätöstä perustaa järjestö 1951.


title: Maailman ilmatieteen päivä

text: Päivän teemana on ollut


title: Saksan uhkavaatimus Liettualle 1939

text: Saksan uhkavaatimus Liettualle oli Saksan ulkoministeri Joachim von Ribbentropin Liettuan ulkoministeri Juozas Urbšysille 20. maaliskuuta 1939 esittämä suullinen uhkavaatimus Memelin eli nykyisen Klaipėdan luovuttamisesta Saksalle. Liettualaiset hyväksyivät alueen luovuttamisen varhain aamulla 23. maaliskuuta. Memelin alue oli Saksan viimeinen aluelisäys ennen toisen maailmansodan syttymistä.


title: Saksan uhkavaatimus Liettualle 1939

text: Ensimmäisen maailmansodan jälkeen muodostettiin niin sanottu Memelin mandaattihallintoalue, jonka liettualaiset olivat kuitenkin miehittäneet Klaipėdan kapinassa vuonna 1923. Ympärysvallat hyväksyivät miehityksen seuraavana vuonna ja silloinen Weimarin tasavalta tunnusti maiden välisen rajan rajasopimuksella vuonna 1928. Kansallissosialistit aloittivat vuodesta 1938 voimakkaan liikehdinnän alueella, mitä auttoi etenkin sotatilan lakkauttaminen alueella saman vuoden marraskuussa. Joulukuussa Saksan kansallissosialistinen työväenpuolue voittivat selvästi alueen alueparlamenttivaalit. Voiton jälkeen vaadittiin Liettuan salaisen poliisin eli Saugumasin poistumista alueelta, mihin sitten Liettuan hallitus suostui. Liettua esitti Saksalle myös hyökkäämättömyyssopimusta, mutta Saksa ei vastannut ehdotukseen.


title: Saksan uhkavaatimus Liettualle 1939

text: Liettuan hallinto sai syksyllä 1938 tietoja, että Saksa valmisteli Memelin alueen miehitystä. Tämän takia Liettuan presidentti Antanas Smetona lähetti Berliiniin lähettilääksi saksalaismielisen eversti Kazyz Širpan ja asetti ulkoministeriksi Juozas Urbšysin. Tšekkoslovakian miehityksen jälkeen 20. maaliskuuta 1939 Saksan ulkoministeri Joachim von Ribbentrop esitti Klaipėdan palauttamisesta uhkavaatimuksen Urbšysille Berliinissä. Tämän jälkeen Urbšys palasi Kaunasiin neuvotellakseen uhkavaatimuksesta hallinnon kanssa. Liettua otti yhteyttä Klaipėdan sopimuksen allekirjoittaneisiin Italiaan, Japaniin, Ranskan ja Yhdistyneen kuningaskunnan selvittääkseen, oliko avun saaminen mahdollista, jos aseelliseen vastarintaan ryhdyttäisiin. Sopimuksen allekirjoittajat eivät luvanneet apua. Adolf Hitler oli määrännyt, että jos Liettua ei luovuttaisi aluetta, sinne tehtäisiin maihinnousu. Tätä varten valmisteltu suunnitelma tunnettiin peitenimellä kuljetusharjoitus Stettin. 22. maaliskuuta taistelulaiva "Deutschland" lähti Saksasta kohti Klaipėdaa mukanaan Hitler ja amiraali Erich Raeder. Liettualaiset olivat Saksan vaatimuksen jälkeen lähettäneet jälleen edustajansa Berliiniin 22. maaliskuuta. Ribbentrop oli valmistellut Berlinissä alueen luovuttamista koskevan sopimuksen, jonka allekirjoittamista hän vaati liettualaisilta. Allekirjoitukseen meni kuitenkin kauan aikaa. Hitler lähetti Berliiniin pariin otteeseen tiedusteluja, olivatko liettualaiset jo antautuneet vai pitäisikö heidän avata Klaipėdan satama asevoimin. Ribbentrop saattoi kuitenkin 23. maaliskuuta kello 1.30 viestittää, että liettualaiset olivat allekirjoittaneet.


title: Saksan uhkavaatimus Liettualle 1939

text: Samana päivänä 23. maaliskuuta kello 14.30 Hitler marssi Klaipėdaan ja piti kaupunginteatterilla puheen väkijoukolle. Puolassa tapahtunutta pidettiin Saksan Varsovan lähettiläs Hans-Adolf von Molken mukaan hyvin epämiellyttävänä yllätyksenä, sillä saksalaisten uskottiin aivan oikein keskittyvän seuraavaksi Danzigin kysymykseen. Liettuassa menetys otettiin vastaan järkyttyneesti. Saugumasin teettämien tutkimusten mukaan kansan enemmistö oli valmis sotaan alueen puolesta. Kannatustaan menettänyt Smetona joutuikin tekemään myönnytyksiä oppositiolle ja 28. maaliskuuta koottiin uusi hallitus. Myöhemmin lakkautettiin lehdistösensuuri ja kokousten pitoa helpotettiin. Huhtikuussa maassa oli suuria mielenosoituksia. Smetonan antamat vapaudet jäivät lyhytaikaisiksi Neuvostoliiton pakottaessa maan ensin hyväksymään sotilastukikohdat alueellaan, minkä jälkeen maa miehitettiin myöhemmin kokonaan.


title: Memelin mandaattihallintoalue

text: Memelin mandaattihallintoalue oli silloisen Memelin kaupungin, nykyisen Klaipėdan ympäristöineen käsittänyt ensimmäisen maailmansodan jälkeinen Kansainliiton mandaattialue, jota hallitsivat ranskalaiset viranomaiset. Alueella oli ranskalaisia sotilaita, mutta myös saksalaisia santarmeja. Alue oli vahvasti saksankielinen. Memelin mandaattihallinto lakkautettiin vuonna 1923, jolloin alue liitettiin itsehallinnollisena alueena osaksi Liettuaa. Saksa miehitti sen vuonna 1939. Nykyisin alue kuuluu Liettuaan.


title: Memelin mandaattihallintoalue

text: Liettua keskusteli alueeseen liittyvistä kysymyksistä Saksan kanssa jo 1918. 28. kesäkuuta 1919 allekirjoitetun Versailles'n rauhansopimuksen 99. artiklan perusteella tästä Saksan keisarikunnalle kuulunut alue tuli Kansainliiton hallinnoimaksi mandaattialueeksi 10. tammikuuta 1920 mennessä.


title: Memelin mandaattihallintoalue

text: 10. helmikuuta 1920 Ranskan armeijan 21. vuoristojääkäripataljoona ja Gumbinnen hallintopiirin presidentti kreivi Georg von Lambsdorff tulivat paikalle. Hallintohenkilöstö ja pataljoona pääosan menivät Memeliin pääasiassa Saksan armeijan entisille kasarmeille. Yksi komppania erotettiin osastoksi Heydekrugiin ja toinen Pogegeniin. Alkuperäinen vahvuus, 750 sotilasta vähennettiin ensin 625 sotilaaseen ja lopulta 250:een. 15. helmikuuta 1919 sai ranskalaisten komentaja, kenraali Dominique Odry, sai siviili- ja sotilaskomissaarin valtuudet ja saksalaiset luovuttivat alueen hallinnon ranskalaisille.


title: Memelin mandaattihallintoalue

text: Helmikuussa 1920 alueen hallinta siirtyi ranskalaisille. Vuonna 1921 Liettuan uudet valtiopäivät, seimas, vaati yksimielisesti alueen liittämistä Liettuaan. Kuitenkaan aluetta miehittävä Ranska ei halunnut alueen siirtymistä Liettualle, koska se suosi suurpoliittisesta syystä Puolaa, joka myös halusi alueen itselleen. Sen sijaan Saksa kannatti alueen siirtämistä Liettualle, koska sen saaminen myöhemmin takaisin Saksalle katsottiin olevan helpompaa kuin suurvallalta, Ranskalta, tai Puolalta. Myös Britannia oli periaatteessa myönteinen liettualaisten asialle Saksan tapaan. Ranska ja Puola kannattivat alueen muuttamista vapaavaltioksi, joka olisi Kansainliiton valvonnassa.


title: Memelin mandaattihallintoalue

text: Koska Liettua ei voinut saada aluetta rauhanomaisesti, turvautui Ernestas Galvanauskasin hallitus ulkopuolelta järjestettyyn kapinaan. Hänen lisäkseen vallankaappausta olivat järjestämässä mm. Liettuan sotilastiedustelun päällikkö Jonas Polovinskas-Budrys ja Klaipėdan liettualainen johtaja Jonas Zilius. Myös suojeluskunnan johto oli aktiivinen.


title: Memelin mandaattihallintoalue

text: Hankkeelle oli saatu poliittiset takuu Saksalta ja Neuvostoliitolta. Ranskan uskottiin olevan miltei haluton vastatoimiin siksi, että se oli miehittänyt Reininmaan Saksan sotakorvaussaatavien vakuudeksi.


title: Memelin mandaattihallintoalue

text: Liettualaisten 9. tammikuuta 1923 aloittaman valtauksen seurauksena liittoutuneiden ulkoministerikokous 16. helmikuuta 1923 totesi, että Kansainliiton mandaattihallinto voidaan lakkauttaa ja siirtää alue Liettuan vallan alaiseksi, mikäli alueelle taataan autonomia.


title: Memelin mandaattihallintoalue

text: 19. helmikuuta 1923 ympärysvaltojen, käytännössä Ranskan, mandaattihallinto alueella lakkautettiin. 7. toukokuuta 1923 Memelin sopimuksella Liettua ja liittoutuneet sopivat autonomian myöntämisestä alueelle Liettuan vallan alaisuudessa. Sopimusoikeudellisesti järjestely tuli voimaan 25. elokuuta 1925, kun kaikki ratifiointiasiakirjat oli talletettu.


title: Memelin mandaattihallintoalue

text: Alue sulautui Liettuaan siten, että 3. maaliskuuta Liettuan raha tuli käyttöön alueella, 15. maaliskuuta alue nimettiin liettualaisittain Klaipedaksi ja 15. elokuuta Liettuan rautatiet otti vastaan rautatieliikenteen hallinnan.


title: Memelin mandaattihallintoalue

text: Poliittisesti alueen saaminen Liettualle oli menestys Puolan Vilnan alueen miehityksen jälkeen. Taloudellisesti Klaipėdan satamasta tuli menestys maan viennin kulkiessa pääasiassa sen kautta. Alue liettualaistui ja siellä oli kolmasosa Liettuan teollisesta tuotantokyvystä.


title: Memelin mandaattihallintoalue

text:
Maaliskuussa 1939 Saksa miehitti alueen, joka liitettiin Itä-Preussiin. Toisen maailmansodan jälkeen se tuli kuulumaan Neuvostoliittoon ja liitettiin Liettuan sosialistiseen neuvostotasavaltaan. Nykyisin alue kuuluu jälleen itsenäistyneelle Liettualle.
1920-1921 aluetta hallinnosta vastasi ranskalainen prikaatikenraali Joseph Dominique Odry, joka oli sekä sotilaskomentaja että siviilikomissaari. Alueen hallinnon johtokuntaan (Direktorium des Memelgebietes) Odry määräsi työvaliokunnan (Arbeitsausschuss), jonka puheenjohtajana (Präsident) toimi Arthur Altenberg 1920-1921 ja Wilhelm Stepputat 1921-1923. Vuodesta 1921 toimi sotilaskomentajana majuri Thibaut ja siviilikomissaarina Jean Gabriel Petisné, 1. toukokuuta 1921-19. helmikuuta 1923.


title: Tymoli

text: Tymoli (CHO) on fenoleihin kuuluva orgaaninen yhdiste. Aine on karvakrolin isomeeri. Tymolia on luonnostaan kasvien muun muassa ajuruohojen, kuten kangasajuruohon ("Thymus serpyllum") ja erityisesti timjamin ("Thymus vulgaris"), öljyissä. Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Tymoli

text: Tymoli on antiseptinen aine ja sen teho on jopa 30-kertainen verrattuna fenoliin. Tymoli tehoaa useisiin eri bakteereihin ja hiivoihin. Eteeristä timjamiöljyä on käytetty myös ulko- ja sisäloisten häätämiseen. Aineen on todettu myös olevan antioksidantti ja estävän rasvojen ja lipidien hapettumisesta johtuvaa hajoamista.


title: Tymoli

text: Sulanut nestemäinen tymoli on helppo alijäähdyttää eli laskea nestemäisen aineen lämpötilaa niin, että se ei kuitenkaan jähmety. Tymolikiteiden lisääminen alijäähtyneeseen tymoliin johtaa kiteytymiseen ja samalla vapautuu lämpöä.


title: Tymoli

text:
Tymolia voidaan valmistaa kemiallisella synteesillä alkyloimalla m-kresolia isopropanolilla tai propeenilla. Reaktiossa käytettävät orgaaniset liuottimet ovat usein haitallisia ympäristölle. Ylikriittisen hiilidioksidin käyttäminen orgaanisten liuottimien sijasta on osoittautunut tehokkaaksi.
Tymolia voidaan syntetisoida myös käyttämällä lähtöaineina kymeeniä tai kymidiiniä.


title: Tymoli

text: Tymolin antiseptisten ominaisuuksien vuoksi sitä käytetään muun muassa hammastahnoissa ja suuvesissä. Tutkimuksissa tymolin on todettu olevan tehokas tapa hävittää hunajamehiläisyhdyskuntiin pesiytyneet "Varroa destructor" -punkit, jotka estävät mehiläisten kasvua ja altistavat ne sairauksille. Tymoli vaikuttaa huomattavasti punkkien fysiologiaan, ja tutkimustulokset osoittavat, että aine kykenee hävittämään jopa yli 90 % haitallisista punkeista.


title: Tymoli

text: Tymolia käytetään myös tymoliftaleiinin, joka on pH-indikaattori, valmistukseen. Tymoli reagoi happamissa olosuhteissa ftaalianhydridin kanssa muodostaen tymoliftaleiinia.


title: Nummisuutarit (täsmennyssivu)

text: Nummisuutarit voi viitata seuraaviin asioihin:


title: Dmitri Muravjov

text: Dmitri Muravjov (, s. 2. marraskuuta 1979 Kazakstanskaya) on kazakstanilainen maantiepyöräilijä, joka kilpaili ammattilaisena 2002–2014. Hän edusti muun muassa Quick Stepiä, Crédit Agricolea, Team RadioShackia ja Astana Teamia.


title: Dmitri Muravjov

text: Murajov sijoittui kahdeksanneksi Flanderin ympäriajossa 2007. Hän voitti Kazakstanin mestaruuden maantieajossa 2002 ja aika-ajossa vuosina 2003-2005. Näiden lisäksi Muravjev voitti yksittäisiä etappeja eri kilpailuissa, kuten Pyreneiden ja Bretagnen ympäriajoissa.


title: God of War III

text: God of War III on SCE Studios Santa Monican ja Sony Computer Entertainmentin julkaisema hack and slash -toimintaseikkailupeli. Peli julkaistiin maaliskuussa 2010 PlayStation 3:lle.


title: God of War III

text: Pelistä on tehty useita eri versioita, kuten keräilyversioita ja trilogioita. Pelin keräily- ja trilogiaversiossa tulee mukana Kamppailuareena-moodi ("combat arena"), jossa voi harjoitella hyökkäyksiä, hioa taktiikoita tai muuten vain tappaa vihollisia.


title: God of War III

text: Peli sai monista arvosteluista täydet pisteet, ja sitä on kehuttu myös PlayStation 3:n merkittävimmäksi pelijulkaisuksi. Pelin grafiikkaa, tunnelmaa ja huikeita maisemia kehuttiin myös laajalti. Peli on todella väkivaltainen ja brutaali, ja sen takia se on kielletty alle 18-vuotiailta.


title: God of War III

text: Pelissä tapetaan hack and slash -tyylisesti paljon vihollisia muun muassa miekalla. Pelissä on paljon ”pomotaisteluita”, mikä on hyvin tyypillistä tämän pelityypin peleille.


title: God of War III

text: Alussa pelin päähahmolla Kratosilla on aseinaan käsiin ketjuilla kahlitut Ateenan terät, mutta hän saa pelin edetessä käyttöönsä monia muita aseita, kuten Haadeksen Kynnet ja Herkuleksen kestukset.


title: God of War III

text: Pelin vihollisia ovat pääasiassa kreikkalaisen mytologian hirviöt (kuten minotaurit ja harpyijat), kreikkalaiset soturit ja merkittävät hahmot (muun muassa Herkules ja Pandora) sekä monia jumalia ja titaaneja.


title: God of War III

text: Peliin saa netistä ladattavia hahmoulkoasuja, jotka antavat Kratosille erilaisia kykyjä.


title: God of War III

text: Pelissä on trophy-tuki, ja siinä on mahdollista saada yhteensä 36 trophyä. Pelissä on myös DualShock 3 -värinätuki.


title: God of War III

text: Peli vie Blu-ray-levyltä 40 gigatavua (GB) tilaa, mutta PlayStation 3:n kovalevyltä vain viisi megatavua (MB) eli noin yhden viisiminuuttisen kappaleen verran. Pelissä ei ole moninpelitukea.Kratos on pelin sankari, joka on entinen sodan jumala ja entinen Spartan soturikenraali. Kratoksella on verenpunainen tatuointi ja valkoinen, tuhkan peittämä iho, mistä hän on saanut nimen Ghost of Sparta. Hänen menneisyytensä on verinen, ja jumalat lupasivat antaa hänen menneisyytensä anteeksi, mutta rikkoivat lupauksensa. Siksi Kratos vihaa jumalia ja haluaa tappaa nämä.


title: God of War III

text: Pelin tarina on jatkoa "God of War II:lle". Jumalat ovat pettäneet Kratoksen, ja hän käy taisteluun heitä vastaan titaanien avustuksella. Pelin päämääränä on tappaa itse jumalten kuningas Zeus.


title: Jennifer Kemp

text: Jennifer Jo Kemp () on yhdysvaltalainen entinen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Münchenin kesäolympialaisissa 1972. Kempin kanssa samassa joukkueessa uivat Shirley Babashoff, Jane Barkman ja Sandra Neilson.


title: Jennifer Kemp

text: Kemp edusti "Cincinnati Pepsi Marlinsia". Hän on 175 senttimetriä pitkä ja painoi uintiurallaan 66 kilogrammaa.


title: Brett Harkins

text: Brett Harkins (s. 2. heinäkuuta 1970) on yhdysvaltalainen entinen ammattilaisjääkiekkoilija, pelipaikaltaan vasen laitahyökkääjä. Hänet on valittu kerran SM-liigan tähdistökentälliseen HIFK:in riveissä.


title: Brett Harkins

text: Ennen ammattilaisjääkiekkouraansa Harkins pelasi yliopistonsa Bowling Greenin edustusjoukkueessa. Ammattilaisuransa Harkins aloitti kaudella 1994–95 Detroit Red Wingsin farmijoukkueessa Adirondack Red Wings. Seuraavalla kaudella Harkins jatkoi uraansa Boston Bruinsissa. Hän sai kuitenkin kerättyä vain yhden pisteen ja palasi seuran farmijoukkueeseen Providence Bruins, jossa hän keräsi hyvät tehot (92 pistettä 80 ottelussa).


title: Brett Harkins

text: Kaudeksi 1995–96 Harkins siirtyi NHL:ään Florida Panthersin riveihin. Hän vietti kuitenkin suuremman osan kaudestaan AHL:n Carolina Monarchsissa. Kaudeksi 1996–97 siirtyi takaisin Bruinsiin, jossa hän keräsi pisteet 18 44. ottelussa. Hän palasi taas Bruinsin farmiseuraan Providence Bruins. Vuodet 1997–2000 Harkins vietti menestykkäästi IHL-seurassa Cleveland Lumberjacks. Yhdeltä kaudelta hän sai jopa 94 pistettä.


title: Brett Harkins

text: Kaudeksi 2000–01 Harkins siirtyi IHL-seuraan Houston Aeros. Kaudeksi 2001–02 Harkins siirtyi NHL:ään Columbus Blue Jacketsiin.


title: Alfons Groenendijk

text: Alfons Groenendijk (s. 17. toukokuuta 1964) on alankomaalainen jalkapallovalmentaja ja entinen keskikenttäpelaaja. Helmikuusta 2017 lähtien hän on toiminut ADO Den Haagin päävalmentajana.


title: Alfons Groenendijk

text: Groenendijk aloitti ammattilaisuranda FC Den Haagissa 1980-luvun alussa. Hän edusti seuraa viisi kautta, kunnes siirtyi 1987 Rodaan. Kausina 1991–1993 Groenendijk pelasi suurseura AFC Ajaxissa voittaen UEFA Cupin ja KNVB Cupin. Peliaikaa ei kuitenkaan tullut riittävästi ja Groenendijk jatkoi uraansa Manchester Cityssä. Kausi 1993/94 oli kuitenkin pettymys ja alankomaalaispelaajalle kertyi Cityssä vain yhdeksän liigaottelua. Hän palasi kauden jälkeen kotimaahansa ja pelasi Sparta Rotterdamissa ja FC Utrechtissa, kunnes lopetti uransa 37-vuotiaana kauden 2000/01 jälkeen.Valmennusuransa Groenendijk aloitti pelaajauransa jälkeen amatööriseura VV Katwijkin päävalmentajana. Yhden kauden jälkeen hän siirtyi AFC Ajaxin organisaatioon juniorivalmentajaksi. Kesällä 2008 hän siirtyi Willem II:den apulaisvalmentajaksi. Helmikuussa 2009 Groenendijk nousi päävalmentajaksi, kun Andries Jonker siirtyi seuran urheilutoimenjohtajaksi. Hän sai potkut tehtävistään helmikuussa 2010.


title: Alfons Groenendijk

text: Willem-potkujensa jälkeen Groenendijk valmensi FC Den Boschia Eerste Divisiessä. Kahden valmentajakautensa aikana hän johdatti seuran sarjan nousukarsintoihin, mutta nousu liigaan jäi haaveeksi. Kaudella 2013/14 Groenendijk valmensi Ajaxin juniorijoukkuetta. Heinäkuussa 2015 hän palasi Eredivisieen valmentajaksi tehtyään sopimuksen SBV Excelsiorin kanssa. Groenendijkin johdolla Excelsior säilytti sarjapaikkansa pisteen turvin. Kauden jälkeen seura purki hänen sopimuksensa.


title: Alfons Groenendijk

text: Helmikuussa 2017 Groenendijkista tuli Eredivisien putoamiskamppailuun vajonneen ADO Den Haagin päävalmentaja.


title: Luettelo vuoden 1971 miehittämättömistä avaruuslennoista

text: Vuonna 1971 tehtiin 175 avaruusaluksen laukaisua, joista vain kaksi oli Neuvostoliiton toteuttamia miehitettyjä lentoja.


text: Laukaisu epäonnistui 14 kertaa. Näistä kuusi oli vakoilusatelliitin laukaisuyrityksiä. Kaksi epäonnistumista oli muita oleellisempia - toisessa Euroopan avaruusjärjestön edeltäjä ELDO epäonnistui Europa-kantoraketin laukaisussa - Länsi-Eurooppa joutui tämän takia turvautumaan Yhdysvaltojen kantoraketteihin vielä seuraavat kahdeksan vuotta. Toinen merkittävä epäonnistuminen oli Neuvostoliiton N-1-kuuraketin epäonnistunut laukaisuyritys - Neuvostoliitto ei saanut keskeytettyä tätä kuuohjelmaansa vaikka se oli jo pari vuotta aiemmin hävinnyt kilvan miehitetystä kuulennosta ja kuuraketti oli jo aiemmin osoittautunut suunnitellun väärin perustein.


text: Vuoden 1971 epäonnistuneet kantorakettien laukaisut


title: Q1 Eridani

text: Q Eridani (myös HD 10647) on keltainen kääpiötähti Eridanuksen tähdistössä noin 57 valovuoden päässä Maasta. Sen voi nähdä hyvissä olosuhteissa paljaalla silmällä. Siltä löydettiin eksoplaneetta vuonna 2003.


title: Q1 Eridani

text: Infrapunasatelliitti IRAS mittasi tähden ympäriltä suuria määriä infrapunasäteilyä, mikä viittaa pölykiekkoon.


title: Milano – San Remo 2006

text: Milano–San Remo 2006 oli järjestyksessään 97. maantiepyöräilyn Milano–San Remo -kilpailu. Se järjestettiin 294 kilometrin reitillä Milanosta San Remoon 18. maaliskuuta 2006.


title: Milano – San Remo 2006

text: Filippo Pozzato oli mukana irtiotossa auttaakseen tallitoveriaan Tom Boonenia voittamaan kilpailun, mutta onnistuikin lopulta itse voittamaan vuoden 2006 Milano–San Remon. Toiseksi sijoittui Alessandro Petacchi ja kolmanneksi Luca Paolini. Voittoaika jäi alle viisi minuuttia vuonna 1990 ajetusta kilpailun ennätyksestä.


title: Call of Duty: Modern Warfare 2

text: Call of Duty: Modern Warfare 2 (myös Call of Duty: MW2 tai MW2) on Infinity Wardin kehittämä ja Activisionin marraskuussa 2009 julkaisema ensimmäisen persoonan ammuntapeli Microsoft Windowsille, PlayStation 3:lle ja Xbox 360:lle. Alun perin peliä markkinoitiin nimellä "Modern Warfare 2", mutta pelin julkaisun lähestyessä nimeen lisättiin viittaus "Call of Duty" -pelisarjaan. Peli on suora jatko-osa "lle."


title: Call of Duty: Modern Warfare 2

text: Pelissä on kolme vaihtoehtoista pelitilaa: yksinpeli, moninpeli ja kahden pelaajan Special Ops -tila. Yksinpelin tarina sijoittuu lähitulevaisuuteen, jossa pelaaja on ratkaisevassa osassa kansainvälisen kriisin selvittämisessä. Moninpeli ja Special Ops ovat molemmat verkossa pelattavia moninpelejä, mutta kumpaakin tilaa voi myös pelata yksin tai toisen pelaajan kanssa offline-tilassa.


title: Call of Duty: Modern Warfare 2

text: "Modern Warfare 2" on ollut myyntimenestys. Pelin julkaisijan ilmoittamien alustavien myyntilukujen mukaan peliä myytiin sen julkaisemista seuranneen 24 tunnin aikana yksin Yhdysvalloissa ja Yhdistyneessä kuningaskunnassa arviolta 4,7 miljoonaa kappaletta, pelin tuottaessa tuona aikana 310 miljoonan dollarin liikevaihdon. Pelin oletetaan olevan kaikkien aikojen suurin mediajulkaisu. Peliä oli myyty 20 miljoonaa kappaletta 15. kesäkuuta 2010 mennessä.


title: Call of Duty: Modern Warfare 2

text: Pelin tehtävä ”No Russian” on herättänyt polemiikkia. Siinä pelataan terroristiryhmän jäsenenä, tavoitteena tehdä joukkomurha aseettomia siviilejä kohtaan. Ensimmäisissä, lokakuussa 2009 vuotaneissa videoissa tehtävästä se sijoittui Los Angelesin LAX:n kaltaiseen ympäristöön. Lopullisessa versiossa tapahtumat sijoittuvat venäläiselle lentoasemalle. Modern Warfare 3 (MW3) julkaistiin 8. marraskuuta 2011.


title: Call of Duty: Modern Warfare 2

text: Muiden "Call of Duty" -pelien tapaan pelaaja ottaa monia rooleja yksinpelitarinassa. Jokaisessa kentässä pelaajalle annetaan useita tehtäviä, jotka ovat myös näkyvillä peliruudun kompassissa. Tehtävät koostuvat erilaisten tavoitteiden saavuttamisesta, kuten saapumisesta johonkin tiettyyn paikkaan, vastustajien eliminoimisesta tietystä paikasta tai tietyn paikan puolustamisesta. Pelaajalla on seuranaan joukko sotilaita, joita ei kuitenkaan voi komentaa. Jos pelaaja vahingoittaa joukkuettaan, tehtävä täytyy aloittaa edellisestä tallennuspisteestä. Yksinpelikentistä löytyy myös vihollisten kannettavia tietokoneita, joiden keräämisestä ei palkita mitenkään.


title: Call of Duty: Modern Warfare 2

text: "Modern Warfare 2" sisältää Special Ops -nimisen yhteistyötilan, joka koostuu yksittäisistä tarinaan liittymättömistä tilanteista. Nämä tehtävät kuitenkin sijaitsevat tarinan kartoilla. Useimmat Special Ops -kentistä ovat yksinpelattavia, mutta jokaista kenttää voi myös pelata kahdestaan kaverin kanssa LAN-yhteydellä, Internetissä tai jaetulla ruudulla. Pelitila sisältää skenaarioita kuten moottorikelkkakisailua kaksinpelinä sekä kentän, jossa toinen pelaajista ohjaa AC-130-alusta ja toinen on maanpinnalla etsimässä vihollisia ja kaappaamassa näiden tukikohtaa. Kaikki 23 Special Ops -tehtävää on jaettu viiteen eri tehtäväjoukkoon vaikeustason mukaan. Jokaista tehtävää voi lisäksi pelata kolmella eri vaikeustasolla: normaalilla, vaikeutetulla tai veteraanilla.


title: Call of Duty: Modern Warfare 2

text: Moninpelissä on "ista" ja "sta" tuttuja pelitiloja. Peliin on tehty myös kaksi karttapakettia (eivät ilmaisia kuten "Call of Duty 4:ssa"). Myös palvelinisännän vaihtaminen on uusittu. Peli pysähtyy siksi aikaa, kun palvelin etsii uuden isännän vanhan sijalle. Moninpelissä hankitaan kokemuspisteitä ja maksimitaso on 70, jonka jälkeen voi aloittaa ”Prestige”-tilan. Prestigen aloitettua pelaajan saavuttamat aseet ja haasteet katoavat ja pelaajan pitää ansaita ne uudelleen. Prestige-tilan voi aloittaa uudelleen kymmenen kertaa. Moninpeli ei sisällä ajoneuvoja. Tappoputkista voi saada erilaisia pelitilanteissa hyödynnettäviä palkintoja, kuten taisteluhelikopterin tai predator-lennokista ammuttavan ohjuksen. Moninpeli sisältää 16 kenttää sekä kymmenen kenttää, jotka tulevat ladattavien lisäosien mukana.


title: Call of Duty: Modern Warfare 2

text: Moninpeliin on ilmestynyt kaksi ladattavaa lisäosaa: keväällä 2010 julkaistu ”Stimulus Package” sekä kesällä 2010 julkaistu ”Resurgence Package”.


title: Call of Duty: Modern Warfare 2

text: Karttapaketti Stimulus Package julkaistiin Xbox 360:lle 30. maaliskuuta 2010. PlayStation 3:lle se julkaistiin Pohjois-Amerikassa 4. toukokuuta ja muualla maailmassa 5. toukokuuta. Windowsille se julkaistiin maailmanlaajuisesti 5. toukokuuta 2010. Stimulus Package sisältää viisi karttaa, joista kaksi on uusittuja versioita "Call of Duty 4: Modern Warfare" -pelin kartoista ”Crash” ja ”Overgrown”. Xbox 360:lla pakettia myytiin ensimmäisen vuorokauden aikana noin miljoona kappaletta sekä ensimmäisen viikon aikana vielä 1,5 miljoonaa kappaletta. On epävarmaa, kuinka monta kappaletta pakettia myytiin PlayStation 3 -konsolille, mutta luku on vähintään miljoona.


title: Call of Duty: Modern Warfare 2

text: Karttapaketti Resurgence Package julkaistiin Xbox 360:lle 3. kesäkuuta 2010. PlayStation 3:lle ja Windowsille se julkaistiin 6. heinäkuuta 2010. Resurgence Package sisältää viisi uutta karttaa, joista kaksi on uusittua versiota "Call of Duty 4: Modern Warfare" -pelin kartoista ”Strike” ja ”Vacant”.


title: Call of Duty: Modern Warfare 2

text: Pelin tarina sijoittuu alkuperäisen "Modern Warfaren" jälkeiseen aikaan viittä vuotta myöhemmin. Antiterroristijärjestö Task Force 141:n kenraali Shepherd vakuuttuu United States Army Rangersin sotamies Joseph Allenin taidoista harjoitusleirillä, ja päättää soluttaa tämän venäläisen terroristi Makarovin joukkoihin. Makarov on kuitenkin tietoinen Allenin henkilöllisyydestä ja ottaa tämän mukaansa moskovalaiselle lentokentälle, jossa ryhmä suorittaa joukkomurhan. Ennen pakenemistaan lentokentältä Makarov murhaa Allenin, ja miliisin löytäessä hänen ruumiinsa Venäjä saa syyn syyttää Yhdysvaltoja verilöylyn toteuttamisesta. Pian Venäjä aloittaa massiivisen yllätyshyökkäyksen Yhdysvaltoja vastaan.


title: Call of Duty: Modern Warfare 2

text:
Samaan aikaan McTavishin ryhmä on pelastusretkellä Siperiassa aikeenaan hakea Makarovin vihamies venäläisestä gulagista. Hän paljastuu ensimmäisen "Modern Warfaren" kapteeni Priceksi. He ehtivät hädin tuskin ulos gulagista ennen sen romahtamista. Pelastuksen jälkeen Price päättää kenraali Shepherdin vastustelusta huolimatta yrittää torjua eskaloitunutta sotatilannetta omatoimisesti ja laukaisee ydinohjuksen tuhoten Yhdysvaltain itärannikon yllä maata kiertävän kansainvälisen avaruusaseman. Räjähdyksestä syntyvä elektromagneettinen pulssi lamauttaa elektronisen sodankäynnin ja antaa Yhdysvalloille kotikenttäedun. MacTavish ja kapteeni Price päättävät löytää Makarovin, ja jakavat ryhmänsä kahtia. Kersantti Gary ”Roach” Sanderson ja Simon ”Ghost” Riley lähtevät Georgian-Venäjän rajalle ja kapteenit Price ja MacTavish Afganistaniin. Ghostin ja Roachin ryhmä löytää tärkeää tietoa Makarovin olinpaikasta, jolloin kenraali Shepherd pettää ja ampuu heidät sekä ottaa tiedot haltuunsa. Kapteenit Price ja MacTavish saavat tämän tietoonsa ja päättävät kostaa Shepherdille. Kapteeni Price pyytää radiolla Makarovilta tietoja Shepherdin olinpaikasta vetoamalla vanhaan sanontaan ”viholliseni vihollinen on ystäväni”. Makarov paljastaa Shepherdin käyttävän tukikohtanaan Bravo-nimistä hotellia. Viimeisessä tehtävässä he hyökkäävät Shepherdin tukikohtaan ja tappavat tämän. Price menettää tajuntansa ja hänen herättyään MacTavish makaa henkihieverissä maassa. Kapteeni Pricen vanha ystävä Nikolai saapuu paikalle helikopterilla ja kantaa Pricen kanssa MacTavishin helikopteriin.
"Modern Warfare 2" menestyi arvosteluissa hyvin. Arvosteluja keräävän Metacriticin pelin konsoliversioille antama keskiarvo on 94 % ja Windows-versiolle 85 %. Positiivista palautetta peli on saanut sen ”mukaantempaavasta tarinastaan, hienoista minitehtävistään ja moninpelistään.” Erityisesti peliä on kritisoitu sen yksinpelin lyhyydestä. IGN:n Mark Bozon sanoi, että ”"Modern Warfare 2":n yksinpeli on yllättävän lyhyt” ja että se ”ei vedä vertoja aikaisempien "Call of Duty" -pelien yksinpeleille.”


title: Call of Duty: Modern Warfare 2

text: Spike Video Game Awardseilla "Modern Warfare 2" palkittiin parhaana ammuskelupelinä sekä parhaana moninpelinä. GameTrailers antoi pelille Vuoden peli -palkinnon. Pakistanilainen arvostelusivusto PakGamers palkitsi pelin Vuoden 2009 parhaana Xbox 360 -pelinä.


title: Slingerland

text: Slingerland Drum Company on H. H. Slingerlandin vuonna 1916 perustama yritys, joka aluksi keskittyi banjojen ja ukuleleiden myyntiin. Kun Ludwigin perhe myi rumputehtaansa vuonna 1933, Slingerland osti Ludwigille tarpeettomaksi jääneet koneet ja käynnisti rumputuotannon.


title: Slingerland

text: Tunnetuin Slingerland-rumpujen käyttäjä on Gene Krupa, jonka myötä Slingerlandit tulivat 30-luvulla halutuimmiksi rummuiksi ja kirivät Conn-yhtymän Ludwig rumpujen ohitse. Suomalaisista Hurriganesin Remu Aaltonen käytti myös Slingerlandin rumpuja 1970-luvulla. Connin luopuessa rumpujen valmistuksesta 1950-luvun puolivälissä Bill Ludwig ja Bud Slingerland ostivat Leedy-Ludwigin ja Slingerland sai Leedyn, jonka valmistuksen se myöhemmin lopetti.


title: Slingerland

text: Fred Gretschin osti Slingerland-yhtiön 1980-luvulla ja Slingerland poistui markkinoilta. Uusi omistaja alkoi tuoda Aasian maista lähinnä aloittelijoille tarkoitettuja rumpusarjoja ja samalla kehitti uutta ammattitason sarjaa. 1980-luvun lopussa rumputuotannon kehitystyö, valmistus ja myynti siirtyi HSS-yhtymälle.


title: Slingerland

text: Nykyisin Slingerland kuuluu Gibsonille, ja Gibson on aloittanut uusien rumpujen valmistuksen tällä vuosituhannella.


title: Tatjana Ždanoka

text: Tatjana Ždanoka (8. toukokuuta 1950, Riika) on Euroopan parlamentin jäsen Latviasta. Hän on Latvian yliopiston matematiikan opettaja ja matematiikan tohtori 1992.


title: Tatjana Ždanoka

text: Politiikan hän aloitti Riian kaupunginvaltuustossa 1989 ja Latvian sosialistisen neuvostotasavallan korkeimman neuvoston jäsenenä 1990. Hän osallistui myös interfront-liikkeeseen. Ždanokalta kiellettiin osallistuminen saeiman vaaleihin Latvian itsenäistyttyä Neuvostoliitosta ja hänen oikeutensa pitää Riian kaupunginvaltuuston paikkaa poistettiin 1999, koska hän oli aktiivinen Kommunistisessa Puolueessa, jonka väitettiin tukeneen vallankaappausta Neuvostoliitossa 1991 hallitusta vastaan. Ždanoka haastoi Latvian tasavallan Euroopan ihmisoikeustuomioistuimeen, jonka 5-2 päätöksen mukaisesti Latvia pidättäytyi asiaa koskeneen lakinsa täytäntöönpanosta. Ždanokasta tuli Euroopan parlamentin jäsen 2004. Latvian tasavalta valitti oikeuden päätöksestä siksi, ettei Euroopan ihmisoikeustuomioistuin ollut ottanut riittävästi huomioon päätöksessään Latviassa vaikuttavaa Latvian liittämistä Neuvostoliittoon, minkä vuoksi toinen oikeus päätti äänin 13-4, ettei Ždanokan oikeuksia oltu loukattu. 2005 Ždanoka oli yksi EU Russian-Speakers' Alliance:n perustajista.


title: Tatjana Ždanoka

text: Suomalaiseen julkisuuteen Tatjana Ždanoka tuli, kun Johan Bäckman kirjoitti Uuteen Suomeen, että


title: Tatjana Ždanoka

text: "Suomen antifasistinen komitea (Safka) vieraili viime viikonloppuna Virossa ja Latviassa tutkimassa maiden ”vähemmistötilannetta”. Oppaana toimi joukko kansalaisjärjestöjä. Latviassa meitä emännöi Euroopan parlamentin jäsen Tatjana Zhdanoka. Suomesta lähti kuusimiehinen delegaatio. Zhdanok yllätti meidät kertomalla, että suomalaiset europarlamentaarikot ovat tehneet parhaansa vaikeuttaakseen venäläisten asemaa Virossa ja Latviassa. Erityisesti Henrik Lax on euroedustaja Zhdanokin mukaan henkilö, joka ”vihaa venäläisiä”. Lax on kuulemma tehnyt kaikkensa estääkseen mitkä tahansa yritykset vähemmistöjen aseman parantamiseksi Virossa ja Latviassa."


title: Kemin Lämärit

text: Kemin Lämärit on kemiläinen jääkiekkoseura, joka pelasi kaudella 2016–2017 II-divisioonassa Pohjoisen lohkossa. Joukkueen kotihallina toimii Timitec Areena.


title: Patrick Flomo

text: Patrick Julian Flomo (s. 19. heinäkuuta 1980 Charlotte Yhdysvallat) on yhdysvaltalainen koripalloilija. Hän pelaa tällä hetkellä Telekom Baskets Bonnissa.


title: Patrick Flomo

text: Flomo opiskeli Ohio Universityssa ja hän on alkuperältään liberialainen. Hän aloitti ammattilaisuransa Korihaissa, joka pelasi silloin vielä I-divisioonaa. Oltuaan mukana nostamassa Korihait takaisin korkeimmalle sarjatasolle hän siirtyi Alankomaihin EiffelTowersien riveihin. Vuodesta 2005 lähtien hän on pelannut Saksassa kun hän siirtyi ensin kaudeksi 2005–2006 Hertener Löwenin riveihin 2.Bundesliigaan ja vuonna 2006 Telekom Baskets Bonniin. Bonnissa hänellä on sopimus vuoteen 2011 saakka.


title: Karen Strassman

text: Karen M. Strassman on yhdysvaltalainen ääninäyttelijä, joka tunnetaan animen dubbauksista, erityisesti Fantinen roolista Immortal Grand Prixissa.


title: Karen Strassman

text: Strassman opiskeli näyttelemistä Pariisiissa, Ranskassa Le Conservatoire National D'Art Dramatiquessa. Valmistumisensa jälkeen hän teki useimmiten äänityötä toimien muun muassa kuuluttajana Air Francelle ja Disneyland Resort Parisille, sekä kertojaäänenä Louvren ja Musée d'Orsayn äänikiertueilla. Strassman muun muassa dubbasi Meg Ryanin äänen ranskaksi erilaisissa pienissä projekteissa. Samaan aikaan hän teki myös pieniä näytelmärooleja ranskalaisissa elokuvissa ja televisiosarjoissa, kuten "Haute tension", "Classe mannequin" ja "Les Nouvelles aventures de Chastity Blade".


title: Karen Strassman

text: Muutettuaan takaisin Yhdysvaltoihin Strassman jatkoi työskentelyään mainosten ja dokumenttien parissa, sekä päätyi vuodesta 2002 lähtien dubbaamaan animea englanniksi. Lisäksi hän tekee myös eri kuuluisuuksien imitointia pieniin projekteihin, kuten mainoksiin ja puhuviin leluihin. Strassmanin ranskankielestä on ollut hyötyä työssään, sillä hän kykenee käyttämään sitä aksenttina eri rooleissa tai puhumaan pelkästään ranskaksi. Strassman muun muassa oli radiopuhelimesta kuuluvana ranskalaisnaisen äänenä televisiosarjassa "Lost". Ranskankielen lisäksi hän kykenee luomaan useita eurooppalaisia aksentteja. Strassman opettaa myös ääninäyttelemistä Los Angelesissa.


title: Kesti

text: Kesti on kylä Kurikassa entisen Jurvan kunnan alueella Etelä-Pohjanmaalla.


title: Kesti

text:
Entiseen Jurvan kuntaan kuuluva Kestin kylä sijaitsee Tupenkylän ja Järvenpään kylän välissä Jurvasta Teuvalle johtavan 687-tien varrella. Kestistä johtaa tie numero 6841 Pirttikylään, josta on yhteys 8-tielle.
Kestistä on matkaa sekä Teuvalle että Pirttikylään noin 18 kilometriä. Närvijoelle matkaa on noin 8 km.


title: Kesti

text: Kestin kylään kuuluu muutamia taloja, mutta Kestin postinumeroalue on isompi kokonaisuus, johon kuuluu muitakin kyliä, mm. Järvenpään kylä, Rannankylä, Tupenkylä ja Kentankylä. Kestissä oli aiemmin alueen lähin asiamiesposti ja tästä syystä koko postialue on nimeltään Kesti.


title: Kesti

text: Kestinkylä on itse asiassa aiemmin kuulunut Järvenpään kylään. Järvenpään kylä on saanut nimensä myös Kestinkylään yltäneen, 1960-luvulla viljelysmaaksi kuivatun Jurvanjärven mukaan.


title: Kesti

text: Kestin postiosoite on 66360.


title: Kesti

text: Järvenpään kylässä sijaitsee Järvenpään nuorisoseura. Kestin kylässä on ollut kaksi koulua, toinen Järvenpäässä ja toinen Tupenkylässä. Koulut ovat lakkauttamisensa jälkeen olleet asuinkäytössä.


title: Kesti

text: Kestissä palveluita tarjoavia yrityksiä on tällä hetkellä vain Suupohjan osuuspankin sivukonttori (nimeltään Järvenpään konttori) ja autokorjaamo. Vuonna 2010 toimintansa lopetti Viitasen sekatavarakauppa, jossa on aiemmin toiminut kyläkauppa ja asiamiesposti. Kestin kylässä on ollut kaupan ja postin lisäksi myös meijeri. Nykyään lähimmät palvelut ovat Jurvan kirkonkylällä.


title: Kesti

text:
Kestin kylässä on runsaasti maanviljelystä, mutta koko postialueeseen kuuluvalla alueella on pieniä paikallisia yrityksiä, muun muassa kuljetusyritys ja perunatila.
Kestin kylän maisema on pääosin tasaista peltoa, koska se sijaitsee kuivauksen ansiosta viljelysmaaksi muuttuneen Jurvanjärven reunoilla.


title: E pluribus unum

text: E pluribus unum on Yhdysvaltain vaakunassa esiintyvä latinankielinen fraasi. Se tarkoittaa 'monesta yksi'.


title: E pluribus unum

text: Lausepartta ehdotti Yhdysvaltain kongressille alun perin vuonna 1776 asetettu komitea, mutta se hyväksyttiin vasta vuonna 1782. Lause symboloi Yhdysvaltain osavaltioiden muodostamaa liittoa. Fraasia voidaan pitää myös vertauskuvallisena ilmaisuna "siirtolaisten sulatusuunille".


title: E pluribus unum

text: "E pluribus unum" oli Yhdysvaltain epävirallinen tunnuslause vuoteen 1956 asti, jolloin se korvattiin lauseella "In God We Trust". "E pluribus unum" on lyöty myös kolikkoihin vuodesta 1795 alkaen.


title: Anjem Choudary

text: Anjem Choudary (s. 18. tammikuuta 1967 Lontoo) on brittiläinen islamisti. Hänen juurensa ovat Pakistanissa. Choudary oli vuonna 2006 terroristisena kielletyn Al Ghurabaa -järjestön puhemies. Vuonna 2008 hän oli perustamassa Islam4UK-järjestöä, joka kiellettiin 2010.


title: Anjem Choudary

text: Choudary on myöntänyt, ettei vielä nuorena ollut uskonnollinen. Hän opiskeli aluksi lääketiedettä, mutta vaihtoi alansa lakiin ja pääsi juristiksi. Hänestä tuli myöhemmin radikaalin Al-Muhajiroun-islamistiryhmän johtaja Omar Bakri Muhammadin kanssa.


title: Anjem Choudary

text: Choudary kannattaa islamilaista šarialakia. Hän on sanonut, että homoseksuaalisen suuntautumisen toteuttamisesta tulisi langettaa kivitystuomio, mikäli teolla on neljä silminnäkijää. Choudary on tunnustanut Isisin johtajan Abu Bakr al-Baghdadin kaikkien muslimien kalifiksi ja uskovaisten ruhtinaaksi.


title: Anjem Choudary

text: "The Observerin" toimittajan Andrew Anthonyn mukaan Choudaryn suuret puheet ja pieni kannattajakunta on saanut etenkin muslimit pitämään häntä mitättömyytenä. Kuitenkin Choudarylla on ollut yhteyksiä lukuisiin terrorismista tuomittuihin ja hän on saanut useita satoja brittiläisiä muslimeja lähtemään taisteluun Syyriaan ja Irakiin ISISin ja muiden jihadistiryhmien joukoissa.


title: Anjem Choudary

text: Choudary syyttää usein brittihallitusta muslimien hiljentämisestä; hän on kuitenkin ollut vieraana lähes jokaisessa TV:n keskusteluohjelmassa, ja hänen mielipiteidensä nolostuttamat muslimit uskovat hänellä olevan jopa liiankin paljon julkisuutta.


title: Anjem Choudary

text: Choudaryn mukaan Britanniasta tulee šarialain mukaan hallittu ehkä vuoteen 2050 mennessä (aiemmin hän on pitänyt rajana 2020). Tulevaisuuden Britanniassa sukupuolet olisivat erillään, naiset pukeutuisivat siveästi, homot ja uskonluopiot tapetaan, alkoholi ja musiikki kielletään, lukuun ottamatta islamilaista laulua (nashīd), samoin teatterit ja konsertit, sekä evoluution opetus. Oikeutta protestointiin ei olisi, koska "me emme usko vapauteen ja demokratiaan, me uskomme Jumalan ylivaltaan." Choudary puolustaa myös kivitysten ja ristiinnaulitsemisen käyttöä teloituskeinona.


title: Anjem Choudary

text: Hänen mukaansa länsimaissa šarialla on perusteettoman huono maine, koska ruumiillisiin rangaistuksiin kiinnitetään liikaa huomiota. Šariassa on myös sosiaalisen ja taloudellisen oikeudenmukaisuuden ulottuvuus, joka toteutetaan rikossäännösten ohella.


title: Anjem Choudary

text: Choudary ihailee 1300-vuotista islamilaista kalifaattia, joka hänen mukaansa toteutti oikeudenmukaisuuden ja rauhan tilan ennen kuin länsimainen imperialismi tuhosi sen.


title: Anjem Choudary

text: Maaliskuussa 2013 Choudary kävi Suomessa puhumassa noin kuudellekymmenelle kuulijalle ja ennusti, että "Islamin lippu liehuu vielä eduskuntatalon salossa."


title: Anjem Choudary

text: Charlie Hebdo -lehden hyökkäyksiä koskien Choudary kirjoitti medialle avoimen kirjeen, jossa hän sanoo, että muslimit eivät usko sananvapauteen, koska elämä perustuu jumalalliseen johdatukseen, ei ihmisten haluihin. Jopa ei-muslimien mukaan sananvapauteen liittyy vastuu: nykymaailmassa profeetta Muhammadin loukkaamisen mahdolliset seuraukset ovat kaikille tunnetut. Jos sananvapautta voi rajoittaa kieltämällä kiihotus ja vihapuhe, miksi ei voi kieltää Profeetan pilkkaa?


title: Anjem Choudary

text: Choudaryn todettiin 28. heinäkuuta 2016 syyllistyneen terroristijärjestön tukemiseen. Choudary sai viisi vuotta vankeutta 6. syyskuuta 2016.


title: Saksan jalkapallon 1. Bundesliiga 2008–2009

text: Saksan jalkapallon 1. bundesliigan kausi 2008–09 oli järjestykssään 46. maan korkeimman sarjatason, 1. Bundesliigan, kausi. Kausi alkoi 15. elokuuta 2008 ja päättyi 23. toukokuuta 2009. Nousijoita oli Borussia Mönchengladbach, TSG 1899 Hoffenheim ja 1. FC Köln. Mestariksi selviytyi VfL Wolfsburg, joka oli seuran ensimmäinen mestaruus. Sarjasta putosivat Arminia Bielefeld sekä Karlsruher SC.


text: Sarjan 16. Energia Cottbus pelasi kaksiosaisen karsintasarjan 2. Bundesliigan voittajaa 1. FC Nürnbergiä vastaan. Cottbus hävisi kummatkin ottelut yhteismaalein 0–5 ja näin Cottbus putoaa sarjatasoa alemmas kun taas Nürnberg nousee Bundesliigaan.


title: Pekka Gröhn

text: Pekka Gröhn, oikealta nimeltään Timo-Pekka Gröhn (s. 25. tammikuuta 1963 Oulu), on suomalainen muusikko. Hän taitaa useampia instrumentteja, kuten rummut ja basson, mutta hänet tunnettaneen parhaiten kosketinsoittajana.


title: Pekka Gröhn

text: Pekka Gröhn aloitti bändiuransa rumpalina jo 14-vuotiaana oululaisessa Mustang-yhtyeessä, jossa hän soitti vuosina 1977-1980. Tämän jälkeen hän soitti mm. yhtyeissä Sanomaton Puolukanvarpu ja Markku Kujala Band. Sittemmin Gröhn on noussut arvostetuksi muusikoksi ja esiintynyt muun muassa Kauko Röyhkän ja J. Karjalaisen yhtyeissä. Nykyisin hän soittaa mm. Wentus Blues Bandissä ja useampien artistien keikkakokoonpanoissa tai säestäjänä. Hän esiintyi oman Pekka Gröhn BluePiano Bandin kanssa mm. Puistobluesissa 2011.


title: Tohmajärven vaakuna

text:
Tohmajärven vaakunan on suunnitellut Olof Eriksson. Vaakunan selitys on ”hopeakentässä musta alasin, josta nousee punainen lieska”, ja se on alun perin vahvistettu Värtsilän kunnanvaakunaksi 1. lokakuuta 1958. Vaakunan aihe viittaa seudun vanhaan rautateollisuuteen. Tohmajärvi otti vaakunan käyttöönsä kuntaliitoksen yhteydessä vuonna 2005.
Alkuperäinen Tohmajärvelle 20. huhtikuuta 1953 vahvistettu vaakuna oli myös Erikssonin suunnittelema. Sen vaakunaselitys on ”musta-punahalkoisessa kilvessä hopeinen koivunoksa paaluittain”. Vaakunan aihe viittaa Karjalan koivumetsiin.


title: Enok Furuhjelm

text: Enok Furuhjelm (31. maaliskuuta 1754 Urjala – 16. helmikuuta 1828 Tammela) oli suomalainen eversti.


title: Enok Furuhjelm

text: Furuhjelmistä tuli ylioppilas Turussa vuonna 1769. Vuonna 1773 hän pääsi henkirakuunarykmenttiin korpraalina. Kaksi vuotta myöhemmin hänestä tuli 2-adjutantti. Vuonna 1778 Furuhjelm yleni kornetiksi, vuonna 1782 luutnantiksi, vuonna 1787 alikapteeniksi ja vuonna 1795 puolestaan armeijanmajuriksi. Furuhjelmistä tehtiin vuonna 1801 2-päällikkö Porin läänin jalkaväkirykmentin kevyeen jalkaväkipataljoonaan. Vuonna 1808 hän yleni everstiluutnantiksi ja myöhemmin 2. prikaatin päälliköksi, mistä virasta hän kuitenkin vuonna 1810 erosi. Furuhjelm otti osaa vuosina 1808–1809 käytyyn Suomen sotaan. Vuonna 1810 Furuhjelm ylennettiin everstiksi.


title: Enok Furuhjelm

text: Furuhjelmin vanhemmat olivat asessori, rykmentinkirjuri Enok Naucler ja Ulrika Carlstedt. Vanhempi Enok Naucler aateloitiin vuonna 1762, josta lähtien hän käytti sukunimeä Furuhielm. Nuoremmalla Enok Furuhjelmillä oli kaksi veljeä, Harald ja Johan. Enok Furuhjelm oli naimaton.


title: Halbblut

text: Halbblut ("Puoliverinen") on Fritz Langin ohjaama elokuva vuodelta 1919. Se oli Langin ensimmäinen ohjaustyö. Elokuva on nykyään kadonnut.


title: Halbblut

text: Lang oli aiemmin kirjoittanut käsikirjoituksia ohjaaja Otto Rippertille. Hän ei ollut kuitenkaan tyytyväinen Rippertin ohjaustyöhön ja pyysi tuottaja Erich Pommerilta mahdollisuutta ohjata oma elokuva. "Halbblut" perustuu Langin omaan käsikirjoitukseen ja se kuvattiin viidessä päivässä vuonna 1919. Elokuva käsittelee kahta miestä ja puoliveristä morfiiniriippuvaista naista. Toinen miehistä ottaa naisen vaimokseen. Myöhemmin mies saa neuvon ystävältään, että puoliveristä naista voi pitää vain rakastajattarena, mutta ei ikinä ottaa vaimokseen. Nainen kuulee tämän, ja ottaa asian loukkauksena, minkä seurauksena hän päättää kostaa miehille. Toinen miehistä kuolee mielisairaalassa ja toinen vankilassa. Nainen kuolee myös itse loppuratkaisussa, kun mies, jota hän oli huijannut korttipelissä, ampuu tämän.


title: Britannian kansallispuolue

text: Britannian kansallispuolue (engl. "British National Party") (BNP) on Yhdistyneessä kuningaskunnassa toimiva äärioikeistolainen nationalistipuolue. Se ei ole päässyt maan parlamenttiin; vuoden 2005 vaaleissa se sai 0,7 % äänistä. Walesin kansalliskokouksen vaaleissa 2007 se sai peräti 4,3 % äänistä, Lontoon pormestarinvaaleissa 2008 5,23 % äänistä ja vuoden 2009 eurovaaleissa jo 6,26 % äänistä. Vuonna 2008 National Partyn Richard Barnbrook pääsikin Lontoon valtuustoon. Ensimmäisen jäsenensä valtuustoon puolue oli kuitenkin saanut jo vuonna 1993.


title: Britannian kansallispuolue

text: Puolueen pääteema on "ei-valkoisen maahanmuuton" ja monikulttuurisuuden vastaisuus. Se oli aiemmin juutalaisvastaisempi, mutta keskittyy nykyisin lähinnä islamin kritisointiin. Nykyisin puolueesta on päässyt valtuustoon jopa yksi juutalainen ehdokas, joka kertoo olevansa puolueen jäsen, koska pelkää islamisoitumisen uhkaa.


title: Britannian kansallispuolue

text: Nykyisen puolueen perusti 1980-luvun alussa John Tyndall. Tyndallin seuraajaksi puolueen johtajana nousi Nick Griffin.


title: Britannian kansallispuolue

text: Puoluetta on kritisoitu useista syistä, muun muassa homokammoisuudesta. Puolue on ilmoittanut kannakseen sen, että homoseksuaalisuus on sinänsä hyväksyttävää, mutta että sitä ei tule "edistää" eikä siihen "rohkaista". Griffin oli aiemmin huomattavasti radikaalimpi mielipiteissään; hän puhui muun muassa homoseksuaaleista voimakkaan kielteiseen sävyyn, väitti juutalaisten kontrolloivan mediaa ja julisti holokaustin huijaukseksi.


title: Britannian kansallispuolue

text: Puolueen jäsenluettelo on vuotanut julki ainakin kolme kertaa, ensimmäisen kerran marraskuussa 2008, jolloin vuodosta syytettiin entisiä jäseniä, jotka olivat tympiintyneet puolueen pehmenemiseen Griffinin aikana. Lokakuussa 2009 vuotaneessa listassa oli 11 811 nimeä osoitetietoineen.


title: Viiri (Rovaniemi)

text: Viiri on kylä Rovaniemen Yläkemijoella. Viirinkylä sijaitsee 45 kilometriä kaupungin keskustasta kaakkoon Rovaniemeltä Kuusamoon johtavan tien varrella Kemijoen pohjoisrannalla. Kylä on Yläkemijoen alueen vanhin kylä.


title: Viiri (Rovaniemi)

text: Viirinkylässä on ollut päiväkoti, jonka toiminta on siirtynyt Vanttauskoskelle Yläkemijoen koulun tiloihin. Päiväkodin entisissä tiloissa toimi aikaisemmin peruskoulu, mutta se lakkautettiin 1994. Kylällä asuu nykyisin n. 150 asukasta molemmin puolin Kemijokea. Kylässä on aikasemmin toiminut myös posti, sekä kaksi kauppaa.


title: Viiri (Rovaniemi)

text: Viirinkylä on kertaalleen valittu Lapin kauneimmaksi kyläksi. Valinta tapahtui vuonna 1987.


title: Viiri (Rovaniemi)

text: Viirinkylän Lehtomäestä on löydetty kaksi kivitalttaa, joista toinen on Kansallismuseossa ja toinen Maakuntamuseossa. Talttojen arvioidaan olevan esikeraamiselta-ajalta n. 5500 eaa.


title: Tennilä

text: Tennilä voi tarkoittaa seuraavia:


title: Musica-kuoro

text: Musica-kuoro perustettiin vuonna 1977 Jyväskylän yliopiston musiikkitieteen laitoksen yhteyteen. Kuoroa on sen perustamisesta lähtien johtanut säveltäjä Pekka Kostiainen.


title: Musica-kuoro

text: Kuoron lähes 40-vuotisen historian aikana lauletun musiikin kirjo on laaja: folklorea, renessanssi- ja barokkimusiikkia, kirkkomusiikkia, nykysäveltäjien teoksia. Avoimen suhtautumisen ansiosta uudet asiat ovat aina tuoneet mukanaan kehitystä sekä taiteellisessa tulkinnassa että teknisissä taidoissa. Tärkeänä päämääränä on ollut luoda konsertteihin sellainen tunnelma, jossa sekä yleisö että esiintyjät viihtyvät riippumatta siitä, millaista musiikkia esitetään.


title: Musica-kuoro

text: Keskeisen osan kuoron harjoittelussa muodostaa säännöllinen äänenmuodostus. Tällä hetkellä kuoroa ohjaa yhtenäiseen ja kirkkaaseen sointiin laulunopettaja Minja Niiranen. Hienon sointinsa lisäksi Musica on usein saanut tunnustusta kokonaisvaltaisesta musiikin ja tekstin tulkinnastaan. Tästä osoituksena Musica-kuoro palkittiin kolmella kultaleimalla Tampereen Sävelen kuorokatselmuksessa 2013.


title: Musica-kuoro

text: Nykymusiikki on aina kuulunut Musica-kuoron ohjelmistoon. Ajatuksena on ollut toimia elävän musiikkikulttuurin instrumenttina, toisin sanoen nykysäveltäjien soittimena. Luonnollisesti kuoro on esittänyt - ja kantaesittänyt - useita Pekka Kostiaisen teoksia. A cappellan eli säestyksettömän laulun lisäksi Musica on ollut useasti yhteistyössä Jyväskylä Sinfonian kanssa esittäen suurteoksia kuten Mozartin Requiem ja c-mollimessu, Bachin h-mollimessu, Matteus- ja Johannes-passiot sekä Rossinin Stabat Mater.


title: Musica-kuoro

text: Konserttitoiminnan lisäksi Musica on myös matkaillut ja levyttänyt ahkerasti. Viimeisin osallistuminen kansainväliseen kuorofestivaaliin oli kesällä 2012 Tšekin Olomoucissa, jossa Musica valittiin festivaalivoittajaksi. Joulukuussa 2008 kuoro kilpaili Slovakian Bratislavassa ja keväällä 2005 Irlannin Corkissa. Syksyllä 2002 kuoro suuntasi Etelä-Afrikkaan asti kehitysyhteistyö- ja konserttimatkan merkeissä.


title: Musica-kuoro

text: Levytyksissä Musica on tallentanut johtajansa säveltämää musiikkia Alba Recordsin Kostiainen conducts Kostiainen -äänitesarjaan. Sarjassa on yhteensä kahdeksan osaa, joista Musica-kuoro on levyttänyt viisi. Sarjan aloittaa kirkkomusiikkia sisältävä Regina Angelorum. Sarjan kolmas osa Mull' on heila ihana ilmestyi vuonna 2000 ja valittiin samalla vuoden kuorolevyksi. Neljäs osa, Kostiaisen sekakuorosarjoja sisältävä Poikako vai tyttö? ilmestyi keväällä 2003. Sarjan viides levy Mua tartu käteen, Herra julkaistiin maaliskuussa 2007. Sen sisältönä on Kostiaisen sovittamia suomalaisen virsikirjan virsiä. Seitsemäs äänite sarjaan on Mater Nostra, joka levytettiin vuonna 2009. Viimeisin levy, Ikirunoja, tehtiin vuonna 2014.


title: Musica-kuoro

text:
2014    Ikirunoja (NCD49) The Eternal Bard
2009    Mater Nostra (NCD38)
2007    Mua tartu käteen Herra (NCD 29) Oh Lord, please take my hand
2003    Poikako vai tyttö? (NCD 21)
2000    Mull' on heila ihana (NCD 16)
1996    Regina Angelorum (NCD 6)
1992    Musica-kuoro ja Fiamma Lucente (CD)
1987    Missa: In Deo salutare meum
1984    Pakkasen luku / Inkerin illat
1981    Noita laulan, joita tiijän


title: John Tyndall (poliitikko)

text: John Hutchyns Tyndall (14. heinäkuuta 1934 – 19. heinäkuuta 2005) oli äärioikeistolainen poliitikko, joka johti Britanniassa muiden muassa British National Front ja British National Party -puolueita. Tyndallin seuraajaksi BNP:n johtoon nousi Nick Griffin.


title: John Tyndall (poliitikko)

text: Kuollessaan Tyndall odotti oikeudenkäyntiä syytteistä kiihotuksesta kansanryhmää vastaan. Hän oli jo aiemmin urallaan ollut ongelmissa viranomaisten kanssa ja vuonna 1962 jopa vankeudessa uusnatsistisesta toiminnasta..Tyndall oli myös kieltänyt holokaustin


title: John Tyndall (poliitikko)

text: Myös hänen vaimonsa Valerie oli äärioikeistolainen ja miehensä tavoin useampaan otteeseen poliittisena ehdokkaana.


title: Mainat

text: Mainat ("Acridotheres") on kottaraisten heimoon kuuluva varpuslintusuku. Mainojen sukuun kuuluu BirdLifen mukaan 10 lajia.


title: Floridanpallokala

text: Floridanpallokala ("Sphoeroides nephelus") on amerikkalainen meressä ja murtovedessä elävä pallokalalaji.


title: Floridanpallokala

text: Floridanpallokala voi kasvaa 30 cm pitkäksi, mutta jää yleensä noin 20 cm mittaiseksi. Se on ruskeansävyinen, päältä tummempi kuin alta, ja kauttaaltaan tummempien ja vaaleampien pilkkujen ja renkaiden peitossa.Silmien välissä on tumma juova. Muodoltaan se on tylppäpäinen ja vahvaleukainen.


title: Floridanpallokala

text: Floridanpallokalaa tavataan Atlantin länsiosissa Koillis-Floridasta Meksikonlahdelle, Bahamasaarille ja mahdollisesti Brasiliaan asti. Se elää lahdissa ja jokisuissa ja muualla suojaisilla vesillä 11 metrin syvyyteen asti. Sitä tavataan usein meriruohoniityillä. Sitä on tavattu myös soistuvilla rannoilla ja suojaisilla koralliriutoilla.


title: Floridanpallokala

text: Floridanpallokala syö pääasiassa simpukoita ja muita nilviäisiä, jonkun verran myös pieniä kaloja.


title: Floridanpallokala

text: Floridanpallokala kalastetaan onkimalla, se ei ole hyvä ruokakala vaan ainakin miedosti myrkyllinen. Se on aiheuttanut myös vakavia myrkytyksiä, jotka pystyttiin jäljittämään "Pyrodinium bahamense"-nimiseen panssarilevään, joka tuottaa saksotoksiineja.


title: Kansansuvereniteettiperiaate

text: Kansansuvereniteettiperiaate on käsitys siitä, että kansa orgaanina voi hallita valtiota. Demokratioissa tuo hallinta toteutettaisiin enemmistöllä. Kansansuvereniteettiajatus korostui Ranskan tasavallassa, jossa haluttiin poistaa feodalismin jäännökset ja kuningasvalta. Kansansuvereniteetti rajoitti myös katolisen kirkon ylikansallista valtaa maallistuvassa valtiossa.


title: Kansansuvereniteettiperiaate

text: Kansansuvereniteetti käänsi aiemmat valta-asetelmat toisin päin: kansasta tuli suvereeni ja hallitsijasta näiden alamainen - heidän nimissään valtaa käyttävä välikäsi. Kansansuvereniteetin mukaan vallan alkuperä on nimenomaan kansa ja heidän tahtonsa, eikä esimerkiksi jumala. Valta on legitiimiä mikäli sillä on kansa takanaan. Tätä ajattelua hahmottelivat ensimmäisten joukossa mm yhteiskuntasopimusteoreetikot Hobbes, Rousseau ja Locke. Hobbes ja Rousseau korostivat hallitsijaa kansan etua ajavana toimijana omaa etua ajavan tyrannin sijaan. Olennaista kansansuvereniteetin kannalta ei ole valtiomuoto (esimerkiksi monarkia tai tasavalta), valtion koko, kansalaisten lukumäärä, tai kuviteltujen kansojen lukumäärä - vaan se, että valtiomuodosta riippumatta valta perustuu lopulta aina kansan tahtoon.


title: Kansansuvereniteettiperiaate

text: Näin ollen valtiosta kehittyi yhtenäisvaltio, jossa lainsäädäntöelimen asema oli vahva, mutta verrattuna anglo-amerikkalaiseen järjestelmään tuomioistuinten valta heikko. Kansansuvereniteetti poisti feodalismia, mutta teki valtiosta voimakkaan.


title: Nick Griffin

text: Nicholas John "Nick" Griffin (s. 1959) on brittiläinen poliitikko. Hän on äärioikeistolaisen British National Partyn johtaja vuodesta 1999. Hänen edeltäjänsä BNP:n johdossa oli John Tyndall. Hän oli ennen jyrkkä holokaustin kieltäjä mutta hänen kantansa asiaan on nyttemmin lieventynyt.


title: Nick Griffin

text: Griffin on toiminut vuodesta 2009 Euroopan parlamentin jäsenenä.


title: Jussi-palkinnot 2003

text: Jussi-palkinnot 2003 jaettiin 19. tammikuuta 2003 Ravintola Vanha Maestrossa järjestetyssä jakotilaisuudessa vuoden 2002 elokuville. Gaalan juonsivat Baba Lybeck ja Henkka Hyppönen.


title: Jussi-palkinnot 2003

text: Yleisö-Jussin voitti "Menolippu Mombasaan".


title: Jonathan Sarfati

text: Jonathan D. Sarfati (s. 1. lokakuuta 1964) on tunnettu kreationisti. Hän on valmistunut kemisti ja shakin FIDE-mestari. Hän on entinen shakin Uuden-Seelannin-mestari. Hän pelasi Boris Spasskia vastaan ja osallistui kolmiin shakkiolympialaisiin (1986, 1988, 1992).


title: Jonathan Sarfati

text: Sarfati syntyi Australiassa juutalaiseen sukuun, mutta muutti lapsena Uuteen-Seelantiin ja sai kaksoiskansalaisuuden. Hän kääntyi kristityksi vuonna 1984.


title: Jonathan Sarfati

text: Sarfati on kirjoittanut paitsi yleisesti hyväksytystä tieteestä, myös luomisopista, jonka kannattajana hänet parhaiten tunnetaan. Hän on julkaissut useita kirjoja, joissa hän kiistää evoluution ja puolustaa uskonnollista näkemystään lajien synnystä. Hän on niin kutsuttu nuoren Maan kreationisti eli uskoo maailman olevan noin 6 000 vuotta sitten valmiiksi luotu.


title: Jonathan Sarfati

text: Sarfatin kreationististen julkaisujen joukossa ovat muiden muassa "Refuting Evolution", "Refuting Evolution 2" ja "15 Reasons to Take Genesis as History".


title: Kalle Lepistö

text: Kalle Lepistö on suomalainen urheilutoimittaja. Lepistö toimii selostajana Eurosportilla ykköslajinaan mäkihyppy. Hän aloitti selostamisen Eurosportilla jo 1990-luvulla. Lepistö selostaa mäkihypyn lisäksi yleisurheilua, uintia ja maastohiihtoa. Lepistö on Eurosportin Suomen toimistosta ja suomenkielisistä selostuksista vastaava johtaja. Kallen isä on Hannu Lepistö, joka on toiminut pitkään mäkihyppyvalmentajana useissa eri maissa. Hannu Lepistö on välillä vieraillut asiantuntijana Eurosportin mäkihyppylähetyksissä.


title: Afrodisias

text: Afrodisias () oli antiikin aikainen kaupunki Kaariassa, Vähässä-Aasiassa. Alueella palvottiin jo esihistoriallisella ajalla hedelmällisyyden jumalatarta, joka myöhemmin samastui kreikkalaiseen Afroditeen, jonka mukaan kaupunki nimettiin hellenistisellä ajalla. Roomalaiset tekivät myöhemmin Afrodisiaksesta Kaarian pääkaupungin ja vähitellen filosofia, lääketiede, ja kuvanveisto alkoivat kukoistaa kaupungissa. 500-luvulla Afrodisias kääntyi lopullisesti kristinuskoon ja sen nimi vaihdettiin Stauropolikseksi ().


title: Mirosław Orzechowski

text: Mirosław Orzechowski (s. 28. syyskuuta 1957 Łódź, Puola) on puolalainen poliitikko. Hän kuuluu konservatiiviseen ja kansallismieliseen, kristillistä oikeistoa edustavaan Puolalaisten perheiden liitto -puolueeseen. Hän on maansa entinen varaopetusministeri. Hän pitää evoluutioteoriaa valheena ja vaatii kreationismin opetusta kouluihin. Hän myös vaatii homoseksuaaleiksi tunnustautuvien opettajien erottamista viroistaan. Hänen mukaansa homoseksuaalisuus on sairaus, jonka ”propagandistinen mainonta” kouluissa tulisi kieltää.


title: Mirosław Orzechowski

text: Orzechowski on uhkaillut oikeustoimilla Puolan presidenttiä Lech Kaczyńskiä, ellei tämä suostuisi poistamaan jalkapalloilija Lukas Podolskin kansalaisuutta. Orzechowski tuohtui Podolskin, kaksoiskansalaisen, pelattua Saksan jalkapallomaajoukkueessa, joka voitti ottelussaan Puolan 2–0. Podolski teki molemmat maalit.


title: Mirosław Orzechowski

text: Vuonna 2009 Orzechowski tuomittiin rattijuopumuksesta sakkoihin ja määräaikaiseen ajokieltoon.


title: Egnatia Mariniana

text: Egnatia Mariniana oli roomalainen keisarinna ja todennäköisesti keisari Valerianuksen vaimo ja Gallienuksen äiti. Hän varmasti kuoli ennen vuotta 254, sillä tältä ajalta löydetyssä kolikossa kunnioitetaan Marinianaa jumalana (DIVAE MARINIANAE). Marinianan isä oli mitä luultavimmin eräs Egnatius Victor Marinianus, joka toimi Arabian provinssin legaattina ja Moesia Superiorin maaherrana. Mikäli tämä on totta, Marinianan koko nimi oli Egnatia Mariniana, mikä selittäisi myös Gallienuksen koko nimen, joka oli Publius Licinius "Egnatius" Gallienus.


title: Bra-ket-merkintätapa

text: Bra-ket-merkintätapa on Paul Diracin kehittelemä menetelmä, jolla kuvataan kvanttimekaanisia tiloja. Matematiikassa sitä käytetään myös vektoreiden ja lineaaristen funktionaalien merkitsemiseen. Bra-ket-merkintätapaa kutsutaan myös nimityksellä bracket ja se merkitään muodossa formula_1, jossa vasen puoli formula_2 on bra ja oikea puoli formula_3 on ket.


title: Bra-ket-merkintätapa

text: Aaltofunktio paikkavektorin funktiona voidaan esittää bra-ket -merkinnällä seuraavasti:


title: Bra-ket-merkintätapa

text: Tilavektorit ovat ortonormaalikantaisia vektoreita kompleksisessa lineaarisessa vektoriavaruudessa. Niiden integraaliesitys voidaan merkitä myös bra-ket -merkinnällä


title: Bra-ket-merkintätapa

text: missä siis yläindeksi formula_6 tarkoittaa kompleksikonjugointia, formula_7 on Kroneckerin delta ja formula_8 tilavuus.


title: Pyhämainat

text: Pyhämainat ("Gracula") on kottaraisten heimoon kuuluva varpuslintusuku. Pyhämainojen sukuun kuuluu BirdLifen mukaan kaksi lajia. Joissain lähteissä sukuun esitetään kuuluvaksi viisi lajia.


title: Julius Caesar (näytelmä)

text: Julius Caesar on William Shakespearen tragedia, joka valmistui noin vuonna 1599. Se kertoo salaliitosta, joka suuntautui keisari Julius Caesaria vastaan. Päähenkilöitä ovat Marcus Brutus ja Marcus Antonius. Näytelmän lainatuimpia osia ovat fraasi "Sinäkin Brutukseni" ("Et tu, Brute"), ennustajan varoitus Caesarille ("Varo maaliskuun idusta") ja Marcus Antoniuksen hautajaispuhe.


title: Julius Caesar (näytelmä)

text: Näytelmästä on tehty monta elokuvaversiota, joista tunnetuin on Joseph L. Mankiewiczin ohjaus "Julius Caesar" vuodelta 1953, jossa Marcus Antoniuksen roolissa on Marlon Brando.


title: Hilltop Hoods

text: Hilltop Hoods on australialainen vuonna 1994 perustettu hip hop -yhtye. Yhtyeen jäseninä toimivat Suffa (Matt Lambert), Pressure (Daniel Smith) ja DJ Debris (Barry Francis). Yhtyeen jäsenet ovat kotoisin Etelä-Australian Adelaidesta, mutta nykyisin he asuvat Uudessa-Seelannissa.


title: Katkaravut

text: Katkaravut ovat kymmenjalkaisiin kuuluvia pitkänomaisia, vahvapyrstöisiä ja jokseenkin kookkaita äyriäisiä.


title: Katkaravut

text: Katkarapujen ruumis on liereähkö, joskus jonkin verran sivuilta litistynyt. Katkaravuilla on yleensä pitkät tuntosarvet eli antennit, ja niiden tyvellä levymäinen antennisuomu. Silmät ovat varrelliset, liikkuvat. Selkäkilpi (carapax) on suhteellisen pehmeä ja ohut, sen etureuna voi muodostaa sarvimaisen otsapiikin. Keskiruumiin jalat ovat ohuet, lihaksikkaan takaruumiin (”ravunpyrstön”) raajat taas ovat sopeutuneet uimajaloiksi. Katkaravut liikkuvat yleensä ketterästi pohjan tuntumassa tai vesikasvillisuudessa, jotkut ovat pelagisia.


title: Katkaravut

text: Yhteisistä rakennepiirteistään huolimatta katkaravut näin määriteltynä eivät muodosta yhtenäistä taksonomista ryhmää tai kehityslinjaa kymmenjalkaisten äyriäisten joukossa, vaan ne edustavat pikemmin alkuperäistä ruumiinrakennetta, josta muut ryhmät, esim. ravut ja taskuravut ovat kehittyneet. Aiemmin, 1960-luvulle asti, kymmenjalkaiset kuitenkin luokiteltiin kahteen pääryhmään "Natantia" (”uivat ravut”) ja "Reptantia" (”ryömivät ravut”), joista edellinen vastaa katkarapuja. Useissa muissakin kielissä on vastaavia katkaravun yleiseen ulkonäköön liittyviä käsitteitä, esim. , , , . Englannin kielessä termejä "shrimp" ja "prawn" on samoin sekaisin sovellettu eri katkarapuryhmiin.


title: Katkaravut

text: Katkoja ("Amphipoda") katkaravut puolestaan muistuttavat vain vähän; katkat eivät kuulu kymmenjalkaisiin ja ovat vain kaukaista sukua katkaravuille.


title: Katkaravut

text: Nykyään kymmenjalkaiset jaotellaan kahteen alalahkoon. "Dendrobranchiata"-alalahkossa kidukset ovat haaroittuneet ja naaras yleensä laskee munat veteen, jossa ne hedelmöittyvät ja niistä kehittyy naupliustoukkia. "Pleocyemata"-alalahkossa kidukset taas ovat yksinkertaisen levy- tai rihmamaiset, ja naaras kantaa munia takaruumiinsa alla (”katkaravunmäti”) kunnes niistä kehittyy zoeatoukkia.


title: Katkaravut

text: Katkaravuiksi kutsuttuja äyriäisiä on näissä molemmissa alalahkoissa niin, että ne käsittävät koko "Dendrobranchiata"-alalahkon sekä osan toisesta, "Pleocyemata"-alalahkosta seuraavasti (tummennetut ryhmät)Katkaravut ovat nykyään tärkeää perusravintoa monissa kulttuureissa. Pohjoismaissa niistä yleisin on pohjankatkarapu ("Pandalus borealis").


title: Katkaravut

text: "Dendrobranchata"-ryhmään kuuluvia "Penaeidae"-heimon katkarapuja taas sekä pyydystetään luonnosta että viljellään suuressa mitassa lämpimien alueiden katkarapufarmeilla, erityisesti Kaakkois-Aasiassa ja Amerikan Tyynenmerenrannikolla. Vuosituotantomäärät ovat miljoonia tonneja. Suomessa näitä äyriäisiä kutsutaan tiikerikatkaravuiksi ja jättikatkaravuiksi. Tehoviljellyt katkaravut voivat sisältää haitallisia bakteereja ja lääkejäämiä. Jopa 74 % thaimaalaisista katkarapujen viljelijöistä on käyttänyt antibiootteja rapujen erilaisten tautien torjunnassa.


title: Katkaravut

text: Suomeen tuotiin vuonna 2004 noin 55 tonnia "Penaeidae"-heimon katkarapuja.


title: Katkaravut

text: Akvaarioharrastuksessa suosittuja Caridea-ryhmän katkarapuja ovat pienet makeanveden harjaravut ("Atyidae") joiden nimiksi on vahvistettu erilaisia harjarapuja ja sukarapuja, esimerkiksi siniharjarapu ja leväsukarapu ("Caridina japonica", ent. leväkatkarapu). Merivesiakvaarioissa ovat yleisiä "Lysmata"-suvun katkaravut, jotka kuuluvat puhdistajaravuiksikin kutsuttuun "Hippolytidae"-heimoon. Sekä makea- että murtovesiakvaarioissa pidetään myös "Macrobrachium"-suvun lajeja, esimerkiksi "Macrobrachium lanchesteri", "Macrobrachium pilimanus" ja "Macrobrachium assamense".


title: Katkaravut

text: Suomen rannikoilla esiintyy yleisenä kaksi noin kuusisenttiseksi kasvavaa katkarapulajia, hietakatkarapu ("Crangon crangon") sekä leväkatkarapu ("Palaemon adspersus"), joka elää Porin ja Pernajan välisellä alueella. Lisäksi on viime vuosina tavattu satunnaisesti kolmatta lajia, sirokatkarapua ("Palaemon elegans").


title: Jussi-palkinnot 2002

text: Jussi-palkinnot 2002 jaettiin 20. tammikuuta 2002 Ravintola Vanha Maestrossa pidetyssä palkintojakotilaisuudessa vuoden 2001 elokuville. Gaalan juonsi Minna Turunen.


title: Scooby-Doo ja vampyyri

text: Scooby-Doo ja vampyyri ("Scooby-Doo and the Legend of the Vampire") on vuonna 2003 suoraan DVD:lle julkaistu yhdysvaltalainen piirroselokuva, joka perustuu animaatiohahmoon Scooby-Doohon. Se oli samalla järjestyksessään viides suoraan DVD:lle julkaistu Scooby-Doon elokuvasarjassa, jonka aloitti "Scooby-Doo ja saaren zombiet" vuonna 1998. Elokuvan ohjasi Scott Jerdals ja käsikirjoitti Mark Turotz. Pääosassa ääninäyttelivät Frank Welker, Casey Kasem, Nicole Jaffe ja Heather North, sekä Jane Wiedlin. Viimeksi neljä ensimmäistä näyttelijää olivat yhdessä 1970-luvun alussa esitetyssä The New Scooby-Doo Movies animaatiosarjassa.


title: Jousiammunta kesäolympialaisissa 2004

text: Vuoden 2004 Ateenan kesäolympialaisten jousiammuntakilpailut käytiin 15.–21. elokuuta. Jousiammunta oli mukana olympialaisten ohjelmassa 13. kerran. Kilpailuareenana toimi ensimmäisiä nykyaikaisia, vuoden 1896 kesäolympialaisia isännöinyt Panathinaikon stadion.